text:
και δεν πρόκειται να υπεισέλθουν στην τελική σύνθεση του προϊόντος.
 ΑΡΘΡΟ 13
 Λογιστικός διαχωρισμός
 1.
 Όταν η διατήρηση χωριστών αποθεμάτων καταγόμενων και μη καταγόμενων ανταλλάξιμων υλών συνεπάγεται υψηλό κόστος ή σημαντικές δυσκολίες, οι τελωνειακές αρχές δύνανται, με γραπτή αίτηση των ενδιαφερομένων, να επιτρέπουν την εφαρμογή της μεθόδου του λεγόμενου «λογιστικού διαχωρισμού» (εφεξής «μέθοδος») για τη διαχείριση αυτών των αποθεμάτων.
 2.
 Η μέθοδος εφαρμόζεται επίσης στην ακατέργαστη καταγόμενη και μη καταγόμενη ζάχαρη χωρίς προσθήκη αρωματικών ή χρωστικών ουσιών που προορίζεται για ραφινάρισμα, των διακρίσεων 1701 12, 1701 13 και 1701 14 του εναρμονισμένου συστήματος, η οποία υπόκειται σε φυσικό συνδυασμό ή ανάμειξη στη Γκάνα ή στην Ευρωπαϊκή Ένωση πριν από την εξαγωγή στην Ευρωπαϊκή Ένωση και, αντίστοιχα, προς τη Γκάνα.
 3.
 Η μέθοδος εξασφαλίζει ότι, ανά πάσα στιγμή, ο αριθμός των παραγόμενων προϊόντων τα οποία θα μπορούσαν να θεωρηθούν προϊόντα καταγωγής της Γκάνας ή της Ευρωπαϊκής Ένωσης είναι ο ίδιος με αυτόν που θα είχε προκύψει εάν υπήρχε φυσικός διαχωρισμός των αποθεμάτων.
 4.
 Οι τελωνειακές αρχές δύνανται να εξαρτούν την παροχή της άδειας που αναφέρεται στις παραγράφους 1 και 2 του παρόντος άρθρου από την τήρηση των όρων τους οποίους κρίνουν αναγκαίους.
 5.
 Η μέθοδος εφαρμόζεται και η εφαρμογή της καταγράφεται βάσει των γενικά αποδεκτών λογιστικών αρχών που ισχύουν στη χώρα κατασκευής του προϊόντος.
 6.
 Ο δικαιούχος της μεθόδου μπορεί, κατά περίπτωση, να εκδίδει ή να ζητεί την έκδοση πιστοποιητικών καταγωγής για την ποσότητα των προϊόντων που δύνανται να θεωρούνται καταγόμενα. Εάν το ζητήσουν οι τελωνειακές αρχές, ο δικαιούχος υποβάλλει δήλωση για τον τρόπο διαχείρισης των ποσοτήτων.
 7.
 Οι τελωνειακές αρχές ελέγχουν τη χρήση της άδειας και δύνανται να την ανακαλούν σε περίπτωση κάθε μορφής καταχρηστικής χρήσης από τον δικαιούχο ή όταν δεν πληροί οποιονδήποτε από τους λοιπούς όρους που καθορίζονται στο παρόν πρωτόκολλο.
 8.
 Για τους σκοπούς των παραγράφων 1 και 2 του παρόντος άρθρου, με τους όρους «ανταλλάξιμες ύλες» ή «ανταλλάξιμα προϊόντα» νοούνται οι ύλες ή τα προϊόντα του ίδιου είδους και της ίδιας εμπορικής ποιότητας, που έχουν τα ίδια τεχνικά και φυσικά χαρακτηριστικά και οι οποίες δεν μπορούν να διακριθούν η μία από την άλλη ως προς τον καθορισμό της καταγωγής.
 ΤΙΤΛΟΣ III
 ΕΔΑΦΙΚΕΣ ΠΡΟΫΠΟΘΕΣΕΙΣ
 ΑΡΘΡΟ 14
 Αρχή της εδαφικότητας
 1.
 Οι όροι που απαριθμούνται στον τίτλο ΙΙ του παρόντος πρωτοκόλλου όσον αφορά την απόκτηση του χαρακτήρα καταγωγής πρέπει να πληρούνται ανελλιπώς στη Γκάνα ή στην Ευρωπαϊκή Ένωση, με την επιφύλαξη των άρθρων 6, 7 και 8 του παρόντος πρωτοκόλλου.
 2.
 Με την επιφύλαξη των άρθρων 6, 7 και 8 του παρόντος πρωτοκόλλου, όταν τα καταγόμενα εμπορεύματα που έχουν εξαχθεί από τη Γκάνα ή την Ευρωπαϊκή Ένωση προς άλλη χώρα επιστραφούν, θεωρούνται ως μη καταγόμενα, εκτός εάν μπορεί να αποδειχθεί κατά τρόπο ικανοποιητικό στις τελωνειακές αρχές ότι:
 α)
 τα εμπορεύματα που επιστρέφονται είναι τα ίδια με εκείνα που είχαν εξαχθεί· και
 β)
 δεν έχουν υποστεί καμία εργασία πέραν εκείνων που είναι αναγκαίες για να εξασφαλιστεί η διατήρησή τους σε καλή κατάσταση ενόσω βρίσκονταν στην εν λόγω χώρα ή κατά την εξαγωγή τους.
 3.
 Η απόκτηση του χαρακτήρα καταγωγής


text:
σύμφωνα με τους όρους του τίτλου II του παρόντος πρωτοκόλλου δεν επηρεάζεται από επεξεργασία ή μεταποίηση που πραγματοποιείται εκτός της Ευρωπαϊκής Ένωσης ή της Γκάνας στα προϊόντα που είχαν εξαχθεί από την Ευρωπαϊκή Ένωση ή τη Γκάνα και στη συνέχεια επανεισήχθησαν, υπό την προϋπόθεση ότι:
 α)
 τα εν λόγω προϊόντα είχαν παραχθεί εξ ολοκλήρου στην Ευρωπαϊκή Ένωση ή τη Γκάνα ή είχαν υποστεί σε αυτές, πριν από την εξαγωγή τους, επεξεργασία ή μεταποίηση πέραν από τις εργασίες που αναφέρονται στο άρθρο 5 του παρόντος πρωτοκόλλου· και
 β)
 μπορεί να αποδειχθεί κατά τρόπο ικανοποιητικό στις τελωνειακές αρχές ότι:
 i)
 οι επεξεργασίες ή μεταποιήσεις που πραγματοποιούνται εκτός της Ευρωπαϊκής Ένωσης ή της Γκάνας πραγματοποιήθηκαν υπό το καθεστώς τελειοποίησης προς επανεισαγωγή ή παρόμοια καθεστώτα·
 ii)
 τα επανεισαχθέντα εμπορεύματα προέκυψαν από την επεξεργασία ή τη μεταποίηση των προϊόντων που εξήχθησαν· και
 iii)
 το σύνολο του κόστους που συσσωρεύεται εκτός της Γκάνας ή της Ευρωπαϊκής Ένωσης, συμπεριλαμβανομένης της αξίας των υλών που προστίθενται, δεν υπερβαίνει το 10 τοις εκατό της τιμής εργοστασίου του τελικού προϊόντος στο οποίο ζητείται να αποδοθεί ο χαρακτήρας καταγωγής.
 4.
 Για τα εμπορεύματα τα οποία πληρούν τις προϋποθέσεις της παραγράφου 3 του παρόντος άρθρου, το σύνολο του κόστους που συσσωρεύεται εκτός της Γκάνας και της Ευρωπαϊκής Ένωσης, συμπεριλαμβανομένης της αξίας των υλών που προστίθενται, εξομοιώνεται προς τη μη καταγόμενη ύλη. Ο προσδιορισμός της καταγωγής του εμπορεύματος πραγματοποιείται σύμφωνα με τους κανόνες που καθορίζονται στο παράρτημα II του παρόντος πρωτοκόλλου συνυπολογίζοντας τη συνολική αξία των μη καταγόμενων υλών που χρησιμοποιούνται τόσο στο εσωτερικό όσο και στο εξωτερικό της Ευρωπαϊκής Ένωσης ή της Γκάνας.
 5.
 Οι διατάξεις των παραγράφων 3 και 4 του παρόντος άρθρου δεν εφαρμόζονται στα προϊόντα τα οποία μπορεί να θεωρηθεί ότι έχουν υποστεί επαρκή επεξεργασία ή μεταποίηση μόνον κατ’ εφαρμογή του γενικού περιθωρίου του άρθρου 4 παράγραφος 4 του παρόντος πρωτοκόλλου.
 6.
 Οι διατάξεις των παραγράφων 3 και 4 του παρόντος άρθρου δεν εφαρμόζονται στα προϊόντα των κεφαλαίων 50 έως 63 του εναρμονισμένου συστήματος.
 ΑΡΘΡΟ 15
 Μη αλλοίωση
 1.
 Τα προϊόντα καταγωγής ή καταγόμενα προϊόντα που διασαφίζονται για εγχώρια χρήση σε ένα μέρος είναι τα ίδια προϊόντα με εκείνα που εξάγονται από το άλλο συμβαλλόμενο μέρος από το οποίο απέκτησαν τον χαρακτήρα καταγωγής. Δεν έχουν υποστεί αλλοίωση ή μετατροπή με οποιονδήποτε τρόπο ούτε έχουν υποστεί άλλες εργασίες πέραν των απαραιτήτων για να διατηρηθούν σε καλή κατάσταση ή για την προσθήκη ή επίθεση σημάτων, ετικετών, σφραγίδων ή οποιασδήποτε άλλης τεκμηρίωσης η οποία εξασφαλίζει τη συμμόρφωση με ιδιαίτερες εσωτερικές απαιτήσεις του εισάγοντος συμβαλλόμενου μέρους, πριν εκτελωνιστούν για εγχώρια χρήση.
 2.
 Η αποθήκευση προϊόντων επιτρέπεται να πραγματοποιείται σε μη συμβαλλόμενο μέρος με την προϋπόθεση ότι παραμένουν υπό τελωνειακή επιτήρηση στο εν λόγω μη συμβαλλόμενο μέρος.
 3.
 Με την επιφύλαξη των διατάξεων του τίτλου IV, η κατάτμηση του φορτίου αποστολής επιτρέπεται στο έδαφος μη συμβαλλόμενου μέρους εφόσον πραγματοποιείται από τον εξαγωγέα ή υπ’ ευθύνη του, υπό τον όρο ότι τα εμπορεύματα παραμένουν υπό τελωνειακή επιτήρηση στο εν λόγω μη συμβαλλόμενο μέρος.
 4.
 Σε περίπτωση αμφιβολίας για το κατά πόσον πληρούνται οι όροι που

type: legislation

jurisdiction: EU


text:
προβλέπονται στις παραγράφους 1 έως 3, οι τελωνειακές αρχές μπορούν να ζητήσουν από τον εισαγωγέα να αποδείξει τη συμμόρφωσή του, η οποία μπορεί να αποδεικνύεται με οποιοδήποτε μέσο, συμπεριλαμβανομένων των εγγράφων σύμβασης μεταφοράς, όπως φορτωτικές ή πραγματικά ή απτά αποδεικτικά στοιχεία που βασίζονται στη σήμανση ή την αρίθμηση συσκευασιών, ή κάθε αποδεικτικό στοιχείο που συνδέεται με τα προϊόντα καθαυτά.
 ΑΡΘΡΟ 16
 Εκθέσεις
 1.
 Τα προϊόντα καταγωγής που αποστέλλονται για να εκτεθούν σε έκθεση σε άλλη χώρα ή έδαφος εκτός αυτών που αναφέρονται στα άρθρα 6, 7 και 8 του παρόντος πρωτοκόλλου με τις οποίες ισχύει η σώρευση και τα οποία πωλούνται μετά την έκθεση για να εισαχθούν στην Ευρωπαϊκή Ένωση ή στη Γκάνα, είναι δεκτά για εισαγωγή βάσει των διατάξεων της παρούσας συμφωνίας, υπό την προϋπόθεση ότι αποδεικνύεται κατά τρόπο ικανοποιητικό στις τελωνειακές αρχές ότι:
 α)
 ο εξαγωγέας απέστειλε τα προϊόντα αυτά από τη Γκάνα ή από την Ευρωπαϊκή Ένωση στη χώρα στην οποία πραγματοποιήθηκε η έκθεση και τα εξέθεσε στην εν λόγω χώρα·
 β)
 ο εν λόγω εξαγωγέας πώλησε τα προϊόντα ή τα διέθεσε σε παραλήπτη στη Γκάνα ή στην Ευρωπαϊκή Ένωση·
 γ)
 τα προϊόντα απεστάλησαν κατά τη διάρκεια της έκθεσης ή αμέσως μετά στην κατάσταση στην οποία είχαν αποσταλεί για την έκθεση· και
 δ)
 τα προϊόντα, από τη στιγμή που απεστάλησαν στην έκθεση, δεν χρησιμοποιήθηκαν για σκοπούς άλλους από την παρουσίαση στη συγκεκριμένη έκθεση.
 2.
 Πρέπει να εκδίδεται ή να συντάσσεται σύμφωνα με τις διατάξεις του τίτλου ΙV του παρόντος πρωτοκόλλου πιστοποιητικό καταγωγής και να υποβάλλεται στις τελωνειακές αρχές της χώρας εισαγωγής κατά τον συνήθη τρόπο. Στο πιστοποιητικό αναγράφεται η ονομασία και η διεύθυνση της έκθεσης. Είναι δυνατόν να ζητούνται, όταν κρίνεται σκόπιμο, συμπληρωματικές έγγραφες αποδείξεις σχετικά με τη φύση των προϊόντων και με τις συνθήκες υπό τις οποίες εκτέθηκαν.
 3.
 Η παράγραφος 1 του παρόντος άρθρου ισχύει για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα, εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο.
 ΤΙΤΛΟΣ IV
 ΑΠΟΔΕΙΞΗ ΚΑΤΑΓΩΓΗΣ
 ΑΡΘΡΟ 17
 Γενικοί όροι
 1.
 Τα προϊόντα καταγωγής Ευρωπαϊκής Ένωσης, κατά την εισαγωγή τους στη Γκάνα, υπάγονται στις διατάξεις της συμφωνίας, με την προσκόμιση, στις περιπτώσεις που αναφέρονται στο άρθρο 21 παράγραφος 1, δήλωσης, εφεξής «δήλωση καταγωγής», που συντάσσει ο εξαγωγέας σε τιμολόγιο, δελτίο παράδοσης ή άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους· το κείμενο της δήλωσης καταγωγής παρατίθεται στο παράρτημα IV του παρόντος πρωτοκόλλου.
 2.
 Τα προϊόντα καταγωγής Γκάνας κατά την εισαγωγή τους στην Ευρωπαϊκή Ένωση υπάγονται στις διατάξεις της συμφωνίας, με την προσκόμιση:
 α)
 είτε πιστοποιητικού κυκλοφορίας εμπορευμάτων EUR.1, υπόδειγμα του οποίου παρατίθεται στο παράρτημα III του παρόντος πρωτοκόλλου·
 β)
 είτε, στις περιπτώσεις που ορίζονται στο άρθρο 21 παράγραφος 1 του παρόντος πρωτοκόλλου, δήλωσης την οποία συντάσσει ο εξαγωγέας σε τιμολόγιο, δελτίο παράδοσης ή κάθε άλλο εμπορικό έγγραφο και η οποία περιγράφει τα σχετικά προϊόντα με επαρκείς λεπτομέρειες,


text:
ώστε να είναι δυνατός ο εντοπισμός τους (εφεξής «δήλωσης καταγωγής»)· το κείμενο της δήλωσης καταγωγής παρατίθεται στο παράρτημα IV του παρόντος πρωτοκόλλου.
 3.
 Κατά παρέκκλιση των διατάξεων του άρθρου 42 παράγραφος 3 στοιχείο γ), οι διατάξεις της παραγράφου 2 στοιχείο α) θα ισχύουν έως και τρία έτη μετά την έναρξη ισχύος του παρόντος πρωτοκόλλου. Μετά την εν λόγω περίοδο, εφαρμόζονται μόνον οι διατάξεις του στοιχείου β).
 4.
 Κατά παρέκκλιση των διατάξεων των παραγράφων 1 και 2 του παρόντος άρθρου, τα προϊόντα καταγωγής κατά την έννοια του παρόντος πρωτοκόλλου, στις περιπτώσεις που καθορίζονται στο άρθρο 26 αυτού, εμπίπτουν στη συμφωνία χωρίς να είναι αναγκαία η υποβολή κανενός από τα προαναφερθέντα στην εν λόγω παράγραφο 1 έγγραφα.
 5.
 Για την εφαρμογή των διατάξεων του παρόντος τίτλου, οι εξαγωγείς προσπαθούν να χρησιμοποιούν κοινή γλώσσα τόσο στη Γκάνα όσο και στην Ευρωπαϊκή Ένωση.
 ΑΡΘΡΟ 18
 Διαδικασία έκδοσης πιστοποιητικού κυκλοφορίας εμπορευμάτων EUR.1
 1.
 Το πιστοποιητικό κυκλοφορίας ΕUR.1 εκδίδεται από τις τελωνειακές αρχές της χώρας εξαγωγής έπειτα από γραπτή αίτηση που υποβάλλεται από τον εξαγωγέα ή, με ευθύνη του εξαγωγέα, από τον εξουσιοδοτημένο αντιπρόσωπό του.
 2.
 Για τον σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το πιστοποιητικό κυκλοφορίας εμπορευμάτων EUR.1 και την αίτηση, τα υποδείγματα των οποίων παρατίθενται στο παράρτημα ΙΙΙ του παρόντος πρωτοκόλλου. Τα έντυπα αυτά συμπληρώνονται σύμφωνα με τις διατάξεις του παρόντος πρωτοκόλλου. Εάν τα έντυπα συμπληρώνονται χειρόγραφα, η συμπλήρωσή τους γίνεται με μελάνι και ευανάγνωστους χαρακτήρες. Η περιγραφή των προϊόντων αναφέρεται στο πλαίσιο που προορίζεται για τον σκοπό αυτό χωρίς να παρεμβάλλονται κενές σειρές. Όταν το πλαίσιο δεν είναι πλήρως συμπληρωμένο, σύρεται οριζόντια γραμμή κάτω από την τελευταία γραμμή της περιγραφής και διαγραμμίζεται ο κενός χώρος
 3.
 Ο εξαγωγέας που ζητεί την έκδοση πιστοποιητικού κυκλοφορίας εμπορευμάτων EUR.1 είναι σε θέση να υποβάλει, ανά πάσα στιγμή, αν του ζητηθεί από τις τελωνειακές αρχές της χώρας εξαγωγής στην οποία εκδίδεται το πιστοποιητικό κυκλοφορίας εμπορευμάτων EUR.1, κάθε αναγκαίο έγγραφο που αποδεικνύει τον χαρακτήρα καταγωγής των οικείων προϊόντων καθώς και την τήρηση των λοιπών όρων του παρόντος πρωτοκόλλου.
 4.
 Πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές της Γκάνας, εάν τα σχετικά προϊόντα μπορούν να θεωρηθούν ως προϊόντα καταγωγής της Γκάνας ή μίας από τις άλλες χώρες ή εδάφη που αναφέρονται στα άρθρα 6, 7 και 8 του παρόντος πρωτοκόλλου και πληρούν τους λοιπούς όρους του παρόντος πρωτοκόλλου.
 5.
 Οι τελωνειακές αρχές που εκδίδουν τα πιστοποιητικά EUR.1 λαμβάνουν όλα τα αναγκαία μέτρα για τον έλεγχο του χαρακτήρα καταγωγής των προϊόντων και την επαλήθευση της τήρησης των λοιπών διατάξεων του παρόντος πρωτοκόλλου. Για τον σκοπό αυτό, εξουσιοδοτούνται να ζητούν όλα τα δικαιολογητικά έγγραφα και να διενεργούν κάθε έλεγχο των λογιστικών βιβλίων του εξαγωγέα ή οποιονδήποτε άλλο έλεγχο κρίνουν σκόπιμο. Οι τελωνειακές αρχές έκδοσης των πιστοποιητικών EUR.1 οφείλουν επίσης να μεριμνούν για την ορθή συμπλήρωση των εντύπων που αναφέρονται στην παράγραφο 2 του παρόντος άρθρου. Ειδικότερα, επαληθεύουν ότι ο χώρος που προορίζεται για την περιγραφή των προϊόντων συμπληρώθηκε κατά τρόπο που αποκλείει κάθε δυνατότητα δόλιας προσθήκης.
 6.
 Η ημερομηνία έκδοσης του πιστοποιητικού κυκλοφορίας εμπορευμάτων EUR.1


text:
αναγράφεται στη θέση 11 του πιστοποιητικού.
 7.
 Το πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές και τίθεται στη διάθεση του εξαγωγέα, μόλις πραγματοποιηθεί ή εξασφαλιστεί η πραγματική εξαγωγή.
 ΑΡΘΡΟ 19
 Εκ των υστέρων έκδοση πιστοποιητικού κυκλοφορίας εμπορευμάτων ΕUR.1
 1.
 Με την επιφύλαξη του άρθρου 18 παράγραφος 7 του παρόντος πρωτοκόλλου, το πιστοποιητικό κυκλοφορίας εμπορευμάτων EUR.1 μπορεί, σε έκτακτες περιπτώσεις, να εκδίδεται μετά την εξαγωγή των προϊόντων τα οποία αφορά:
 α)
 εάν δεν είχε εκδοθεί κατά τη στιγμή της εξαγωγής λόγω λαθών, ακούσιων παραλείψεων ή ειδικών περιστάσεων· ή
 β)
 εάν αποδεικνύεται κατά τρόπο ικανοποιητικό στις τελωνειακές αρχές ότι εκδόθηκε πιστοποιητικό κυκλοφορίας εμπορευμάτων EUR.1, το οποίο όμως δεν έγινε δεκτό κατά την εισαγωγή για τεχνικούς λόγους.
 2.
 Για την εφαρμογή της παραγράφου 1 του παρόντος άρθρου, o εξαγωγέας αναφέρει στην αίτησή του τον τόπο και την ημερομηνία της εξαγωγής των προϊόντων τα οποία αφορά το πιστοποιητικό EUR.1, καθώς και τους λόγους για τους οποίους υποβάλλει την αίτηση.
 3.
 Οι τελωνειακές αρχές δύνανται να εκδίδουν εκ των υστέρων πιστοποιητικό κυκλοφορίας εμπορευμάτων EUR.1, μόνον αφού επαληθεύσουν ότι τα στοιχεία που περιέχονται στην αίτηση του εξαγωγέα είναι σύμφωνα με εκείνα του αντίστοιχου φακέλου.
 4.
 Τα πιστοποιητικά κυκλοφορίας εμπορευμάτων ΕUR.1 που εκδίδονται εκ των υστέρων φέρουν την ακόλουθη ένδειξη:
 «ISSUED RETROSPECTIVELY».
 5.
 Η ένδειξη που αναφέρεται στην παράγραφο 4 του παρόντος άρθρου εγγράφεται στο πλαίσιο «Παρατηρήσεις» του πιστοποιητικού κυκλοφορίας εμπορευμάτων EUR.1.
 ΑΡΘΡΟ 20
 Έκδοση αντιγράφου του πιστοποιητικού κυκλοφορίας εμπορευμάτων ΕUR.1
 1.
 Σε περίπτωση κλοπής, απώλειας ή καταστροφής του πιστοποιητικού εμπορευμάτων EUR.1, ο εξαγωγέας μπορεί να ζητήσει από τις τελωνειακές αρχές που το εξέδωσαν αντίγραφο που συμπληρώνεται βάσει των εγγράφων εξαγωγής που έχουν στη διάθεσή τους οι τελωνειακές αρχές.
 2.
 Το αντίγραφο που εκδίδεται με αυτόν τον τρόπο φέρει την ακόλουθη ένδειξη:
 «DUPLICATE».
 3.
 Η ένδειξη που αναφέρεται στην παράγραφο 2 του παρόντος άρθρου εγγράφεται στο πλαίσιο «Παρατηρήσεις» του αντιγράφου του πιστοποιητικού κυκλοφορίας εμπορευμάτων EUR.1.
 4.
 Το αντίγραφο, στο οποίο αναγράφεται η ημερομηνία έκδοσης του πρωτότυπου πιστοποιητικού κυκλοφορίας εμπορευμάτων EUR.1, αρχίζει να ισχύει από την εν λόγω ημερομηνία.
 ΑΡΘΡΟ 21
 Όροι για τη σύνταξη δήλωσης καταγωγής
 1.
 Η δήλωση καταγωγής είναι δυνατό να συνταχθεί:
 α)
 όπως αναφέρεται στο άρθρο 17 παράγραφος 1 του παρόντος πρωτοκόλλου, από εγγεγραμμένο εξαγωγέα σύμφωνα με την εσωτερική νομοθεσία της Ευρωπαϊκής Ένωσης·
 β)
 στις περιπτώσεις που προβλέπονται στο άρθρο 17 παράγραφος 2 στοιχείο β),
 –έως και 3 έτη μετά την έναρξη ισχύος του παρόντος πρωτοκόλλου, από εξαγωγέα όπως προβλέπεται στο άρθρο 22·
 –3 έτη μετά την έναρξη ισχύος του παρόντος πρωτοκόλλου, από εγγεγραμμένο εξαγωγέα σύμφωνα με την εσωτερική νομοθεσία της Γκάνας.
 γ)
 από οποιονδήποτε εξαγωγέα για κάθε αποστολή που αποτελείται από ένα ή περισσότερα δέματα που περιέχουν προϊόντα καταγωγής η συνολική αξία των οποίων δεν υπερβαίνει τις 6 000 ευρώ.
 2.
 Μπορεί να συνταχθεί δήλωση καταγωγής, εάν τα σχετικά προϊόντα μπορούν να θεωρηθούν προϊόντα καταγωγής Γκάνας, Ευρωπαϊκής Ένωσης ή μίας από τις άλλες χώρες που αναφέρονται στα άρθρα 6, 7 και 8 του παρόντος πρωτοκόλλου και πληρούν τους λοιπούς όρους του παρόντος πρωτοκόλλου.
 3.
 Ο εξαγωγέας που συντάσσει δήλωση καταγωγής είναι


text:
σε θέση ανά πάσα στιγμή να προσκομίσει, εάν του ζητηθεί από τις τελωνειακές αρχές της χώρας εξαγωγής, όλα τα κατάλληλα έγγραφα που αποδεικνύουν τον χαρακτήρα καταγωγής των εν λόγω προϊόντων καθώς και την τήρηση των λοιπών απαιτήσεων του παρόντος πρωτοκόλλου.
 4.
 Ο εξαγωγέας συντάσσει δήλωση καταγωγής με δακτυλογράφηση ή με εκτύπωση στο τιμολόγιο, το δελτίο παράδοσης ή άλλο εμπορικό έγγραφο της δήλωσης, το κείμενο της οποίας παρατίθεται στο παράρτημα IV, σε μια από τις γλώσσες που χρησιμοποιούνται στο εν λόγω παράρτημα και σύμφωνα με τις διατάξεις της εθνικής νομοθεσίας της χώρας εξαγωγής. Η δήλωση μπορεί επίσης να είναι χειρόγραφη· σε αυτή την περίπτωση, γράφεται με μελάνι και με ευανάγνωστους χαρακτήρες.
 5.
 Οι δηλώσεις καταγωγής φέρουν την πρωτότυπη χειρόγραφη υπογραφή του εξαγωγέα. Ωστόσο, δεν απαιτείται από εγγεγραμμένο εξαγωγέα, όπως προβλέπεται στην παράγραφο 1, ή εγκεκριμένο, κατά την έννοια του άρθρου 22 του παρόντος πρωτοκόλλου, εξαγωγέα να υπογράφει τέτοιες δηλώσεις, υπό την προϋπόθεση ότι παρέχει στις τελωνειακές αρχές της χώρας εξαγωγής γραπτή ανάληψη υποχρέωσης για αποδοχή της πλήρους ευθύνης για τη δήλωση καταγωγής από την οποία φαίνεται ότι οι εν λόγω δηλώσεις ισχύουν σαν να έφεραν πράγματι τη χειρόγραφη υπογραφή του.
 6.
 Η δήλωση καταγωγής μπορεί να συντάσσεται από τον εξαγωγέα κατά την εξαγωγή των προϊόντων τα οποία αφορά ή μετά την εξαγωγή, υπό τον όρο ότι αυτή προσκομίζεται στη χώρα εισαγωγής το αργότερο δύο (2) έτη μετά την εισαγωγή των προϊόντων τα οποία αφορά.
 ΑΡΘΡΟ 22
 Εγκεκριμένος εξαγωγέας
 1.
 Οι τελωνειακές αρχές της χώρας εξαγωγής μπορούν να επιτρέπουν σε κάθε εξαγωγέα ο οποίος πραγματοποιεί συχνές εξαγωγές προϊόντων τα οποία καλύπτονται από τις διατάξεις της συμφωνίας σχετικά με την εμπορική συνεργασία, ο οποίος παρέχει, κατά τρόπο ικανοποιητικό για τις τελωνειακές αρχές, όλες τις αναγκαίες εγγυήσεις για την επαλήθευση του χαρακτήρα καταγωγής των προϊόντων και ο οποίος εκπληρώνει τους λοιπούς όρους του παρόντος πρωτοκόλλου, να συντάσσει δηλώσεις καταγωγής, ανεξάρτητα από την αξία των οικείων προϊόντων.
 2.
 Οι τελωνειακές αρχές μπορούν να υπάγουν τη χορήγηση του καθεστώτος εγκεκριμένου εξαγωγέα σε οποιεσδήποτε προϋποθέσεις κρίνουν αναγκαίες.
 3.
 Οι τελωνειακές αρχές παρέχουν στον εγκεκριμένο εξαγωγέα αριθμό αδείας του τελωνείου, ο οποίος πρέπει να αναγράφεται στη δήλωση καταγωγής.
 4.
 Οι τελωνειακές αρχές παρακολουθούν τη χρήση της άδειας από τον εγκεκριμένο εξαγωγέα.
 5.
 Οι τελωνειακές αρχές μπορούν να ανακαλούν την άδεια ανά πάσα στιγμή. Την ανακαλούν όταν ο εγκεκριμένος εξαγωγέας δεν παρέχει πλέον τις εγγυήσεις που αναφέρονται στην παράγραφο 1, παύει να πληροί τους όρους που αναφέρονται στην παράγραφο 2 του παρόντος άρθρου ή χρησιμοποιεί καταχρηστικά την άδεια.
 ΑΡΘΡΟ 23
 Διάρκεια ισχύος των πιστοποιητικών καταγωγής
 1.
 Το πιστοποιητικό καταγωγής ισχύει για δέκα (10) μήνες από την ημερομηνία έκδοσης στη χώρα εξαγωγής και υποβάλλεται στις τελωνειακές αρχές της χώρας εισαγωγής εντός του ίδιου χρονικού διαστήματος.
 2.
 Τα πιστοποιητικά καταγωγής που κατατίθενται στις τελωνειακές αρχές της χώρας εισαγωγής μετά την παρέλευση της προθεσμίας υποβολής που προβλέπεται στην παράγραφο 1 του παρόντος άρθρου μπορούν να γίνονται δεκτά για την εφαρμογή του προτιμησιακού καθεστώτος, όταν η αδυναμία υποβολής των πιστοποιητικών αυτών εντός της καθορισμένης προθεσμίας οφείλεται σε έκτακτες περιστάσεις.
 3.
 Εκτός από αυτές


text:
τις περιπτώσεις εκπρόθεσμης υποβολής, οι τελωνειακές αρχές της χώρας εισαγωγής μπορούν να αποδέχονται τα πιστοποιητικά καταγωγής, όταν τα προϊόντα προσκομίζονται πριν από τη λήξη της εν λόγω προθεσμίας.
 ΑΡΘΡΟ 24
 Υποβολή του πιστοποιητικού καταγωγής
 Τα πιστοποιητικά καταγωγής υποβάλλονται στις τελωνειακές αρχές της χώρας εισαγωγής σύμφωνα με τις διαδικασίες που ισχύουν στην εν λόγω χώρα. Οι εν λόγω αρχές μπορούν να ζητούν μετάφραση του πιστοποιητικού καταγωγής. Έχουν επίσης τη δυνατότητα να ζητήσουν να συνοδεύεται η διασάφηση εισαγωγής από δήλωση του εισαγωγέα με την οποία να βεβαιώνεται ότι τα προϊόντα πληρούν τις προϋποθέσεις που απαιτούνται για την εφαρμογή της συμφωνίας.
 ΑΡΘΡΟ 25
 Εισαγωγή με τμηματικές αποστολές
 Όταν, με αίτηση του εισαγωγέα και σύμφωνα με τους όρους που καθορίζονται από τις τελωνειακές αρχές της χώρας εισαγωγής, τα αποσυναρμολογημένα ή μη συναρμολογημένα προϊόντα, κατά την έννοια του γενικού κανόνα 2α) του εναρμονισμένου συστήματος, που υπάγονται στα τμήματα XVI και XVII ή στις κλάσεις 7308 και 9406 του εναρμονισμένου συστήματος, εισάγονται σε τμηματικές αποστολές, υποβάλλεται γι’ αυτά ενιαίο πιστοποιητικό καταγωγής στις τελωνειακές αρχές κατά την εισαγωγή της πρώτης αποστολής.
 ΑΡΘΡΟ 26
 Απαλλαγή από την υποχρέωση προσκόμισης πιστοποιητικού καταγωγής
 1.
 Τα προϊόντα που αποστέλλονται με τη μορφή μικροδεμάτων μεταξύ ιδιωτών ή που περιέχονται στις προσωπικές αποσκευές ταξιδιωτών γίνονται δεκτά ως καταγόμενα προϊόντα, χωρίς να απαιτείται η κατάθεση πιστοποιητικού καταγωγής, με την προϋπόθεση ότι τα προϊόντα αυτά δεν εισάγονται στο πλαίσιο εμπορικών συναλλαγών και δηλώνεται ότι πληρούν τις προϋποθέσεις του παρόντος παραρτήματος και δεν υπάρχει καμία αμφιβολία ως προς την ειλικρίνεια της σχετικής δήλωσης. Στην περίπτωση ταχυδρομικής αποστολής, η δήλωση αυτή μπορεί να αναγράφεται στις δηλώσεις CN22/CN23 ή σε φύλλο χαρτιού που προσαρτάται στο εν λόγω έγγραφο.
 2.
 Περιστασιακές εισαγωγές και εισαγωγές αποτελούμενες αποκλειστικά από προϊόντα για προσωπική χρήση των παραληπτών και των ταξιδιωτών ή των οικογενειών τους, δεν θεωρούνται ως εισαγωγές με εμπορικό χαρακτήρα, εάν είναι προφανές, λόγω της φύσης και της ποσότητας των προϊόντων, ότι δεν επιδιώκεται εμπορικός σκοπός.
 3.
 Επιπλέον, η συνολική αξία των προϊόντων αυτών δεν υπερβαίνει τα 500 ευρώ στις περιπτώσεις μικροδεμάτων ή τα 1 200 ευρώ για τα προϊόντα που αποτελούν μέρος των προσωπικών αποσκευών των ταξιδιωτών.
 ΑΡΘΡΟ 27
 Διαδικασία πληροφόρησης για τις ανάγκες της σώρευσης
 1.
 Όταν εφαρμόζεται το άρθρο 7 παράγραφος 1 του παρόντος πρωτοκόλλου, η απόδειξη του χαρακτήρα καταγωγής κατά την έννοια του παρόντος πρωτοκόλλου των υλών που κατάγονται από τη Γκάνα, από την Ευρωπαϊκή Ένωση, από άλλο κράτος ΑΚΕ που έχει εφαρμόσει ΣΟΕΣ τουλάχιστον προσωρινά ή από ΥΧΕ παρέχεται με πιστοποιητικό κυκλοφορίας εμπορευμάτων ΕUR.1 ή με δήλωση καταγωγής ή με δήλωση του προμηθευτή, υπόδειγμα της οποίας παρατίθεται στο παράρτημα V-A του παρόντος πρωτοκόλλου, την οποία προσκομίζει ο εξαγωγέας της Γκάνας ή της Ευρωπαϊκής Ένωσης απ’ όπου προέρχονται οι ύλες.
 2.
 Όταν εφαρμόζεται το άρθρο 7 παράγραφος 2 του παρόντος πρωτοκόλλου, η απόδειξη της επεξεργασίας ή της μεταποίησης που διενεργείται στη Γκάνα, στην Ευρωπαϊκή Ένωση, σε άλλο κράτος ΑΚΕ που έχει εφαρμόσει ΣΟΕΣ τουλάχιστον προσωρινά ή σε ΥΧΕ παρέχεται με τη δήλωση του προμηθευτή, υπόδειγμα της οποίας παρατίθεται στο παράρτημα V-Β του παρόντος πρωτοκόλλου, την οποία προσκομίζει ο


text:
εξαγωγέας της Γκάνας ή της Ευρωπαϊκής Ένωσης απ’ όπου προέρχονται οι ύλες.
 3.
 Όταν εφαρμόζεται το άρθρο 8 παράγραφος 1 του παρόντος πρωτοκόλλου, τα δικαιολογητικά που πρέπει να προσκομιστούν για την απόδειξη της καταγωγής προσδιορίζονται σύμφωνα με τους κανόνες που εφαρμόζονται για τις χώρες δικαιούχους του ΣΓΠ
 4
 .
 4.
 Όταν εφαρμόζεται το άρθρο 8 παράγραφος 2 του παρόντος πρωτοκόλλου, τα δικαιολογητικά που πρέπει να προσκομιστούν για την απόδειξη της καταγωγής καθορίζονται σύμφωνα με τους κανόνες που προβλέπονται στις σχετικές συμφωνίες ή διακανονισμούς.
 5.
 Ο προμηθευτής οφείλει να συντάσσει χωριστή δήλωση προμηθευτή για κάθε αποστολή εμπορευμάτων, είτε στο εμπορικό τιμολόγιο που αφορά την εν λόγω αποστολή είτε σε παράρτημα του εν λόγω τιμολογίου, ή και σε δελτίο παράδοσης ή σε οποιοδήποτε άλλο εμπορικό έγγραφο που αφορά την εν λόγω αποστολή και περιγράφει τις σχετικές ύλες με επαρκείς λεπτομέρειες που επιτρέπουν την ταυτοποίησή τους.
 6.
 Η δήλωση του προμηθευτή μπορεί να συντάσσεται σε έντυπο τυπωμένο εκ των προτέρων.
 7.
 Οι δηλώσεις προμηθευτών φέρουν την πρωτότυπη χειρόγραφη υπογραφή του προμηθευτή. Ωστόσο, όταν η δήλωση τιμολογίου και η δήλωση προμηθευτή συντάσσονται σε ηλεκτρονικό υπολογιστή, η δήλωση του προμηθευτή δεν πρέπει αναγκαστικά να φέρει χειρόγραφη υπογραφή, εφόσον ο υπεύθυνος υπάλληλος της προμηθεύτριας εταιρείας αναγνωρίζεται κατά τρόπο που ικανοποιεί τις τελωνειακές αρχές του κράτους στο οποίο συντάσσεται η δήλωση προμηθευτή. Οι εν λόγω τελωνειακές αρχές μπορούν να καθορίζουν τους όρους εφαρμογής της παρούσας παραγράφου.
 8.
 Οι δηλώσεις προμηθευτή υποβάλλονται στις τελωνειακές αρχές του κράτους εξαγωγής από το οποίο ζητείται η έκδοση πιστοποιητικού κυκλοφορίας εμπορευμάτων EUR.1.
 9.
 Ο προμηθευτής που συντάσσει δήλωση είναι σε θέση να υποβάλει ανά πάσα στιγμή, εφόσον του ζητηθεί από τις τελωνειακές αρχές της χώρας όπου συντάσσεται η δήλωση, όλα τα αναγκαία έγγραφα που αποδεικνύουν την ορθότητα των στοιχείων της δήλωσης.
 10.
 Οι δηλώσεις προμηθευτή και τα δελτία πληροφοριών που εκδόθηκαν πριν από την ημερομηνία έναρξης ισχύος του παρόντος πρωτοκόλλου σύμφωνα με το άρθρο 26 του πρωτοκόλλου 1 της συμφωνίας του Κοτονού παραμένουν σε ισχύ.
 ΑΡΘΡΟ 28
 Δικαιολογητικά έγγραφα
 Τα έγγραφα που αναφέρονται στο άρθρο 18 παράγραφος 3 και στο άρθρο 21 παράγραφος 3 του παρόντος πρωτοκόλλου, που χρησιμοποιούνται για να αποδεικνύεται ότι τα προϊόντα που καλύπτονται από το πιστοποιητικό κυκλοφορίας εμπορευμάτων EUR.1 ή από δήλωση καταγωγής μπορούν να θεωρούνται προϊόντα καταγωγής της Γκάνας, της Ευρωπαϊκής Ένωσης ή μίας από τις άλλες χώρες ή εδάφη που αναφέρονται στα άρθρα 6, 7 και 8 του παρόντος πρωτοκόλλου και πληρούν τους όρους του παρόντος πρωτοκόλλου, μπορούν ιδίως να υποβάλλονται με τις ακόλουθες μορφές:
 α)
 άμεση απόδειξη των διαδικασιών παραγωγής των οικείων εμπορευμάτων τις οποίες εφαρμόζει ο εξαγωγέας ή ο προμηθευτής και οι οποίες περιλαμβάνονται, για παράδειγμα, στους λογαριασμούς του ή στα εσωτερικά λογιστικά του βιβλία·
 β)
 έγγραφα που αποδεικνύουν τον χαρακτήρα καταγωγής των χρησιμοποιούμενων υλών, τα οποία εκδίδονται ή συντάσσονται στη Γκάνα, στην Ευρωπαϊκή Ένωση ή σε μία από τις άλλες χώρες ή εδάφη που αναφέρονται στα άρθρα 6, 7 και 8, του παρόντος πρωτοκόλλου όπου τα εν λόγω έγγραφα χρησιμοποιούνται σύμφωνα με την εθνική νομοθεσία·
 γ)
 έγγραφα που αποδεικνύουν την επεξεργασία ή τη


text:
μεταποίηση των υλών που πραγματοποιήθηκε στη Γκάνα, στην Ευρωπαϊκή Ένωση ή σε μία από τις άλλες χώρες ή εδάφη που αναφέρονται στα άρθρα 6, 7 και 8 του παρόντος πρωτοκόλλου, τα οποία συντάσσονται ή εκδίδονται στη Γκάνα, στην Ευρωπαϊκή Ένωση ή σε μία από τις άλλες χώρες ή εδάφη που αναφέρονται στα άρθρα 6, 7 και 8, όπου τα εν λόγω έγγραφα χρησιμοποιούνται σύμφωνα με την εθνική νομοθεσία·
 δ)
 πιστοποιητικά κυκλοφορίας εμπορευμάτων ΕUR.1 ή δηλώσεις καταγωγής που αποδεικνύουν τον χαρακτήρα καταγωγής των χρησιμοποιούμενων υλών, τα οποία εκδίδονται ή συντάσσονται στη Γκάνα, στην Ευρωπαϊκή Ένωση ή σε μία από τις άλλες χώρες ή εδάφη που αναφέρονται στα άρθρα 6, 7 και 8 του παρόντος πρωτοκόλλου σύμφωνα με αυτό.
 ΑΡΘΡΟ 29
 Φύλαξη του πιστοποιητικού καταγωγής και των δικαιολογητικών εγγράφων
 1.
 Ο εξαγωγέας που ζητεί την έκδοση πιστοποιητικού κυκλοφορίας εμπορευμάτων EUR.1 οφείλει να φυλάσσει τα αναφερόμενα στο άρθρο 18 παράγραφος 3 του παρόντος πρωτοκόλλου έγγραφα επί τρία (3) τουλάχιστον έτη.
 2.
 Ο εξαγωγέας που συντάσσει δήλωση καταγωγής φυλάσσει επί τρία (3) τουλάχιστον έτη το αντίγραφο της εν λόγω δήλωσης καταγωγής, καθώς και τα έγγραφα που αναφέρονται στο άρθρο 21 παράγραφος 3 του παρόντος πρωτοκόλλου.
 3.
 Ο προμηθευτής που συντάσσει δήλωση προμηθευτή φυλάσσει επί τρία (3) τουλάχιστον έτη τα αντίγραφα της δήλωσης και του τιμολογίου, του δελτίου αποστολής ή κάθε άλλου εμπορικού εγγράφου στα οποία προσαρτάται η εν λόγω δήλωση, καθώς και τα έγγραφα που αναφέρονται στο άρθρο 27 παράγραφος 9 του παρόντος πρωτοκόλλου.
 4.
 Οι τελωνειακές αρχές της χώρας εξαγωγής που εκδίδουν πιστοποιητικό κυκλοφορίας εμπορευμάτων EUR.1 οφείλουν να φυλάσσουν επί τρία (3) τουλάχιστον έτη το έντυπο της αίτησης που αναφέρεται στο άρθρο 18 παράγραφος 2 του παρόντος πρωτοκόλλου.
 5.
 Οι τελωνειακές αρχές της χώρας εισαγωγής οφείλουν να φυλάσσουν επί τρία (3) τουλάχιστον έτη τα πιστοποιητικά κυκλοφορίας εμπορευμάτων EUR.1 και τις δηλώσεις καταγωγής που υποβάλλονται σε αυτές.
 ΑΡΘΡΟ 30
 Διαφορές και λάθη εκτύπωσης
 1.
 Η διαπίστωση μικροδιαφορών μεταξύ των στοιχείων που αναγράφονται στο πιστοποιητικό καταγωγής και εκείνων που αναγράφονται στα έγγραφα που υποβάλλονται στο τελωνείο για τη διεκπεραίωση των διατυπώσεων εισαγωγής των προϊόντων δεν συνεπάγεται καθαυτή την ακυρότητα του πιστοποιητικού καταγωγής, εάν αποδεικνύεται δεόντως ότι το εν λόγω έγγραφο αντιστοιχεί στα προσκομισθέντα προϊόντα.
 2.
 Προφανή λάθη εκτύπωσης, όπως τα τυπογραφικά λάθη, σε ένα πιστοποιητικό καταγωγής δεν συνεπάγονται την απόρριψη του εν λόγω εγγράφου, εάν η φύση αυτών των σφαλμάτων δεν είναι τέτοια που να εγείρει αμφιβολίες ως προς την ακρίβεια των δηλώσεων του σχετικού εγγράφου.
 ΑΡΘΡΟ 31
 Ποσά εκφρασμένα σε ευρώ
 1.
 Για την εφαρμογή των διατάξεων του άρθρου 21 παράγραφος 1 στοιχείο γ) και του άρθρου 26 παράγραφος 3 του παρόντος πρωτοκόλλου, όταν τα προϊόντα τιμολογούνται σε νόμισμα άλλο από το ευρώ, τα ποσά που είναι εκφρασμένα στο εθνικό νόμισμα της Γκάνας, των κρατών μελών της Ευρωπαϊκής Ένωσης ή των άλλων χωρών ή εδαφών που αναφέρονται στα άρθρα 6, 7 και 8 του παρόντος πρωτοκόλλου και τα οποία ισοδυναμούν με τα ποσά που εκφράζονται σε ευρώ καθορίζονται ετησίως από την κάθε ενδιαφερόμενη χώρα.
 2.
 Οι αποστολές υπάγονται στις διατάξεις του άρθρου 21 παράγραφος


text:
1 στοιχείο γ) ή του άρθρου 26 παράγραφος 3 του παρόντος πρωτοκόλλου με βάση το νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η οικεία χώρα.
 3.
 Τα ποσά που χρησιμοποιούνται σε οποιοδήποτε εθνικό νόμισμα είναι ισοδύναμα σε αυτό το νόμισμα με τα ποσά που εκφράζονται σε ευρώ την πρώτη εργάσιμη ημέρα του Οκτωβρίου. Τα ποσά αυτά ανακοινώνονται στην Ευρωπαϊκή Επιτροπή έως τις 15 Οκτωβρίου το αργότερο και εφαρμόζονται από την 1η Ιανουαρίου του επόμενου έτους. Η Ευρωπαϊκή Επιτροπή κοινοποιεί τα σχετικά ποσά σε όλες τις οικείες χώρες.
 4.
 Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλεμένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 τοις εκατό. Μια χώρα μπορεί να διατηρεί αμετάβλητο στο εθνικό της νόμισμα το ισόποσο που είναι εκφρασμένο σε ευρώ εάν, κατά τη στιγμή της ετήσιας αναπροσαρμογής που προβλέπεται στην παράγραφο 3 του παρόντος πρωτοκόλλου, η μετατροπή του εν λόγω ποσού, πριν από κάθε στρογγυλοποίηση, συνεπάγεται αύξηση μικρότερη του 15 τοις εκατό του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, εάν η μετατροπή συνεπάγεται μείωση αυτής της ισοδύναμης αξίας.
 5.
 Τα ποσά που είναι εκφρασμένα σε ευρώ επανεξετάζονται από την επιτροπή κατόπιν αιτήματος της Ευρωπαϊκής Ένωσης ή της Γκάνας. Κατά την εν λόγω επανεξέταση, η επιτροπή εξετάζει τη δυνατότητα διατήρησης των συνεπειών των σχετικών ορίων σε πραγματικούς όρους. Για τον σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ.
 ΤΙΤΛΟΣ V
 ΔΙΟΙΚΗΤΙΚΗ ΣΥΝΕΡΓΑΣΙΑ
 ΑΡΘΡΟ 32
 Διοικητικοί όροι για την υπαγωγή προϊόντων στη συμφωνία
 Τα προϊόντα καταγωγής Γκάνας ή Ευρωπαϊκής Ένωσης, κατά την έννοια του παρόντος πρωτοκόλλου, υπάγονται, κατά την τελωνειακή διασάφηση εισαγωγής, στο προτιμησιακό καθεστώς της συμφωνίας μόνο υπό την προϋπόθεση ότι η εξαγωγή τους πραγματοποιήθηκε κατά την ημερομηνία συμμόρφωσης της χώρας εξαγωγής με τις διατάξεις που ορίζονται στα άρθρα 33, 34 και 44 του παρόντος πρωτοκόλλου.
 Τα συμβαλλόμενα μέρη κοινοποιούν τις πληροφορίες που αναφέρονται στο άρθρο 33 του παρόντος πρωτοκόλλου.
 ΑΡΘΡΟ 33
 Κοινοποίηση προς τις τελωνειακές αρχές
 1.
 Η Γκάνα και τα κράτη μέλη της Ευρωπαϊκής Ένωσης κοινοποιούν αμοιβαία, μέσω της Ευρωπαϊκής Επιτροπής, τις διευθύνσεις των τελωνειακών αρχών που είναι αρμόδιες για την έκδοση και την επαλήθευση των πιστοποιητικών κυκλοφορίας εμπορευμάτων EUR.1, των δηλώσεων καταγωγής και των δηλώσεων προμηθευτή, καθώς και των υποδειγμάτων των αποτυπωμάτων των σφραγίδων που χρησιμοποιούνται στα τελωνεία για την έκδοση των εν λόγω πιστοποιητικών.
 Τα πιστοποιητικά κυκλοφορίας εμπορευμάτων EUR.1 και οι δηλώσεις καταγωγής ή οι δηλώσεις προμηθευτών γίνονται δεκτά για την εφαρμογή της προτιμησιακής μεταχείρισης από την ημερομηνία κατά την οποία οι πληροφορίες αυτές παραλαμβάνονται από την Ευρωπαϊκή Επιτροπή.
 2.
 Η Γκάνα και τα κράτη μέλη της Ευρωπαϊκής Ένωσης αλληλοενημερώνονται άμεσα για κάθε μεταβολή των στοιχείων που αναφέρονται στην παράγραφο 1 του παρόντος άρθρου.
 3.
 Οι αρχές που αναφέρονται στην παράγραφο 1 του παρόντος άρθρου ενεργούν υπό την εξουσία της κυβέρνησης του ενδιαφερόμενου κράτους.


text:
Οι αρμόδιες αρχές ελέγχου και επαλήθευσης ανήκουν στις κυβερνητικές αρχές του ενδιαφερόμενου κράτους.
 ΑΡΘΡΟ 34
 Άλλες μέθοδοι διοικητικής συνεργασίας
 1.
 Για τη διασφάλιση της ορθής εφαρμογής του παρόντος πρωτοκόλλου, η Ευρωπαϊκή Ένωση, η Γκάνα και οι άλλες χώρες που αναφέρονται στα άρθρα 6, 7 και 8 του παρόντος πρωτοκόλλου εξασφαλίζουν, μέσω των αρμόδιων τελωνειακών διοικήσεων τους, τον έλεγχο της γνησιότητας των πιστοποιητικών κυκλοφορίας εμπορευμάτων EUR.1, των δηλώσεων καταγωγής ή των δηλώσεων προμηθευτή και της ακρίβειας των στοιχείων που αναγράφονται στα εν λόγω έγγραφα. Επιπλέον, η Γκάνα και τα κράτη μέλη της Ευρωπαϊκής Ένωσης:
 α)
 παρέχουν την αμοιβαία απαραίτητη διοικητική συνεργασία σε περίπτωση αιτήματος για παρακολούθηση της ορθής διαχείρισης και του ελέγχου του παρόντος πρωτοκόλλου στην οικεία χώρα, συμπεριλαμβανομένων των επιτόπου επισκέψεων·
 β)
 επαληθεύουν, σύμφωνα με το άρθρο 35 του παρόντος πρωτοκόλλου, τον χαρακτήρα καταγωγής των προϊόντων και την τήρηση των λοιπών προϋποθέσεων του παρόντος πρωτοκόλλου.
 2.
 Οι αρχές των οποίων ζητείται η συνδρομή παρέχουν κάθε χρήσιμη πληροφορία σχετικά με τις συνθήκες επεξεργασίας του προϊόντος, αναφέροντας ιδίως τις συνθήκες υπό τις οποίες τηρήθηκαν οι κανόνες καταγωγής στη Γκάνα, στην Ευρωπαϊκή Ένωση και στις άλλες ενδιαφερόμενες χώρες που αναφέρονται στα άρθρα 6, 7 και 8 του παρόντος πρωτοκόλλου.
 ΑΡΘΡΟ 35
 Έλεγχος των πιστοποιητικών καταγωγής
 1.
 Ο εκ των υστέρων έλεγχος των πιστοποιητικών καταγωγής διενεργείται δειγματοληπτικά και βάσει ανάλυσης κινδύνου ή κάθε φορά που οι τελωνειακές αρχές της χώρας εισαγωγής έχουν βάσιμες αμφιβολίες για τη γνησιότητα των εγγράφων αυτών, τον χαρακτήρα καταγωγής των οικείων προϊόντων ή την τήρηση των λοιπών διατάξεων του παρόντος πρωτοκόλλου.
 2.
 Για την εφαρμογή των διατάξεων της παραγράφου 1 του παρόντος άρθρου, οι τελωνειακές αρχές της χώρας εισαγωγής επιστρέφουν το πιστοποιητικό κυκλοφορίας εμπορευμάτων EUR.1 και το τιμολόγιο, αν έχει υποβληθεί, τη δήλωση καταγωγής ή αντίγραφο των εν λόγω εγγράφων στις τελωνειακές αρχές της χώρας εξαγωγής, αναφέροντας, κατά περίπτωση, τους τυπικούς ή ουσιαστικούς λόγους που δικαιολογούν την έρευνα. Για να στηρίξουν την αίτησή τους για τη διενέργεια εκ των υστέρων ελέγχου, παρέχουν όλα τα έγγραφα και όλα τα στοιχεία που έχουν συγκεντρώσει τα οποία δημιουργούν υπόνοιες ότι τα αναγραφόμενα στο πιστοποιητικό καταγωγής στοιχεία είναι ανακριβή.
 3.
 Ο έλεγχος διενεργείται από τις τελωνειακές αρχές της χώρας εξαγωγής. Για τον σκοπό αυτό, εξουσιοδοτούνται να ζητούν την προσκόμιση όλων των δικαιολογητικών εγγράφων και να διενεργούν κάθε έλεγχο των λογιστικών βιβλίων του εξαγωγέα ή κάθε άλλον έλεγχο που κρίνουν σκόπιμο.
 4.
 Αν οι τελωνειακές αρχές της χώρας εισαγωγής αποφασίσουν να αναστείλουν την προτιμησιακή μεταχείριση για τα συγκεκριμένα προϊόντα εν αναμονή των αποτελεσμάτων του ελέγχου, επιτρέπουν στον εισαγωγέα να παραλάβει τα προϊόντα, με την επιφύλαξη της λήψης κάθε προληπτικού μέτρου που κρίνεται αναγκαίο.
 5.
 Οι τελωνειακές αρχές που ζητούν τη διενέργεια ελέγχου ενημερώνονται για τα αποτελέσματα της επαλήθευσης αυτής το ταχύτερο δυνατόν. Τα αποτελέσματα αυτά πρέπει να αναφέρουν σαφώς εάν τα έγγραφα είναι γνήσια και εάν τα σχετικά προϊόντα μπορούν να θεωρηθούν προϊόντα καταγωγής της Γκάνας, της Ευρωπαϊκής Ένωσης ή μίας από τις άλλες χώρες που αναφέρονται στα άρθρα 6, 7 και 8 του παρόντος πρωτοκόλλου και πληρούν τις λοιπές διατάξεις του παρόντος πρωτοκόλλου.
 6.


text:
Σε περίπτωση βάσιμων αμφιβολιών, εάν δεν δοθεί απάντηση εντός δέκα (10) μηνών από την ημερομηνία υποβολής του αιτήματος ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση της γνησιότητας του υπό εξέταση εγγράφου ή της πραγματικής καταγωγής των προϊόντων, οι αιτούσες τελωνειακές αρχές αρνούνται, πλην εξαιρετικών περιπτώσεων, το ευεργέτημα των προτιμήσεων.
 7.
 Τα συμβαλλόμενα μέρη παραπέμπονται στο άρθρο 7 του πρωτοκόλλου αριθ. 2 σχετικά με την αμοιβαία διοικητική συνδρομή σε τελωνειακά θέματα όσον αφορά τις κοινές έρευνες σχετικά με τα πιστοποιητικά καταγωγής.
 ΑΡΘΡΟ 36
 Έλεγχος των δηλώσεων προμηθευτή
 1.
 Ο έλεγχος των δηλώσεων προμηθευτή διενεργείται δειγματοληπτικά και βάσει ανάλυσης κινδύνου ή κάθε φορά που οι τελωνειακές αρχές της χώρας στην οποία χρησιμοποιούνται οι δηλώσεις αυτές για την έκδοση πιστοποιητικού κυκλοφορίας εμπορευμάτων EUR.1 ή για τη σύνταξη δήλωσης καταγωγής έχουν βάσιμες αμφιβολίες ως προς τη γνησιότητα του εγγράφου ή την ορθότητα των πληροφοριών που αναφέρονται στο εν λόγω έγγραφο.
 2.
 Οι τελωνειακές αρχές στις οποίες υποβάλλεται δήλωση προμηθευτή μπορούν να ζητούν από τις τελωνειακές αρχές του κράτους στο οποίο συντάχθηκε η δήλωση να εκδώσουν δελτίο πληροφοριών, υπόδειγμα του οποίου παρατίθεται στο παράρτημα VI του παρόντος πρωτοκόλλου. Εναλλακτικά, οι πιστοποιούσες αρχές στις οποίες υποβάλλεται η δήλωση προμηθευτή δύνανται να ζητούν από τον εξαγωγέα να προσκομίσει δελτίο πληροφοριών που έχουν εκδώσει οι τελωνειακές αρχές του κράτους στο οποίο συντάχθηκε η δήλωση.
 Αντίγραφο του δελτίου πληροφοριών φυλάσσεται από το τελωνείο που το εξέδωσε επί τρία (3) τουλάχιστον έτη.
 3.
 Οι τελωνειακές αρχές που ζητούν τη διενέργεια ελέγχου ενημερώνονται για τα αποτελέσματα του ελέγχου το ταχύτερο δυνατόν. Τα αποτελέσματα πρέπει να αναφέρουν σαφώς κατά πόσον οι πληροφορίες που περιέχονται στη δήλωση του προμηθευτή είναι ορθές και επιτρέπουν στις τελωνειακές αρχές να προσδιορίσουν εάν και σε ποιο βαθμό αυτή η δήλωση προμηθευτή μπορεί να ληφθεί υπόψη για την έκδοση πιστοποιητικού κυκλοφορίας εμπορευμάτων EUR.1 ή για τη σύνταξη δήλωσης καταγωγής.
 4.
 Ο έλεγχος διενεργείται από τις τελωνειακές αρχές της χώρας όπου συντάχθηκε η δήλωση του προμηθευτή. Για τον σκοπό αυτό, οι εν λόγω αρχές έχουν δικαίωμα να απαιτούν όλα τα δικαιολογητικά έγγραφα και να διενεργούν ελέγχους των λογιστικών βιβλίων του προμηθευτή ή κάθε άλλον έλεγχο που κρίνουν αναγκαίο για την επαλήθευση της ακρίβειας της δήλωσης προμηθευτή.
 5.
 Κάθε πιστοποιητικό κυκλοφορίας εμπορευμάτων ΕUR.1 ή δήλωση καταγωγής που εκδίδεται ή συντάσσεται βάσει ανακριβούς δήλωσης προμηθευτή θεωρείται άκυρο.
 ΑΡΘΡΟ 37
 Διευθέτηση διαφορών
 1.
 Όταν, στο πλαίσιο των διαδικασιών ελέγχου των άρθρων 36 και 37 του παρόντος πρωτοκόλλου, ανακύπτουν διαφορές οι οποίες δεν μπορούν να διευθετηθούν μεταξύ των τελωνειακών αρχών που έχουν ζητήσει τη διενέργεια ελέγχου και των τελωνειακών αρχών που είναι υπεύθυνες για τη διενέργειά του, ή εγείρονται ζητήματα ερμηνείας του παρόντος πρωτοκόλλου, οι διαφορές αυτές υποβάλλονται στην επιτροπή.
 2.
 Σε κάθε περίπτωση, διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
 ΑΡΘΡΟ 38
 Κυρώσεις
 Επιβάλλονται κυρώσεις σε κάθε πρόσωπο το οποίο συντάσσει αυτοπροσώπως ή δι’ αντιπροσώπου έγγραφο το οποίο περιέχει ανακριβείς πληροφορίες, με σκοπό την επίτευξη προτιμησιακής μεταχείρισης προϊόντος.
 ΑΡΘΡΟ 39
 Παρεκκλίσεις
 1.
 Παρεκκλίσεις από το


text:
παρόν πρωτόκολλο μπορούν να θεσπιστούν από την επιτροπή, εφόσον αυτό δικαιολογείται από την ανάπτυξη υφισταμένων ή τη δημιουργία νέων βιομηχανιών στη Γκάνα. Για τον σκοπό αυτό, η Γκάνα, πριν από ή και μετά την παραπομπή του θέματος στην εν λόγω επιτροπή από το ενδιαφερόμενο κράτος μέλος, ενημερώνει την Ευρωπαϊκή Ένωση για το αίτημά της, υποβάλλοντας φάκελο με τα δικαιολογητικά που καταρτίζονται σύμφωνα με την παράγραφο 2 του παρόντος άρθρου. Η Ευρωπαϊκή Ένωση ανταποκρίνεται θετικά σε όλα τα αιτήματα της Γκάνας που είναι δεόντως αιτιολογημένα βάσει του παρόντος άρθρου και τα οποία δεν μπορούν να προκαλέσουν σοβαρή ζημία σε βιομηχανία εγκατεστημένη στην Ευρωπαϊκή Ένωση.
 2.
 Για να διευκολύνει την εξέταση των αιτήσεων παρέκκλισης από την επιτροπή, η Γκάνα υποβάλλει, χρησιμοποιώντας το έντυπο του παραρτήματος VII του παρόντος πρωτοκόλλου, όσο το δυνατόν πληρέστερες πληροφορίες για να στηρίξει το αίτημά της, κυρίως σχετικά με τα ακόλουθα σημεία:
 α)
 την περιγραφή του τελικού προϊόντος·
 β)
 τη φύση και ποσότητα των υλών καταγωγής τρίτης χώρας·
 γ)
 τη φύση και ποσότητα των υλών καταγωγής της Γκάνας ή των χωρών ή εδαφών που αναφέρονται στο άρθρο 7 του παρόντος πρωτοκόλλου ή τα μεταποιημένα υλικά που έχουν μεταποιηθεί σε αυτά·
 δ)
 τις μεθόδους κατασκευής·
 ε)
 την προστιθέμενη αξία·
 στ)
 τον αριθμό υπαλλήλων της σχετικής επιχείρησης·
 ζ)
 τον αναμενόμενο όγκο εξαγωγών προς την Ευρωπαϊκή Ένωση·
 η)
 άλλες πιθανές πηγές προμήθειας πρώτων υλών·
 θ)
 την αιτιολόγηση της αιτούμενης διάρκειας σε συνάρτηση με τις έρευνες που πραγματοποιούνται για την εξεύρεση νέων πηγών εφοδιασμού·
 ι)
 άλλες παρατηρήσεις.
 Οι ίδιοι κανόνες εφαρμόζονται για ενδεχόμενα αιτήματα παράτασης.
 Η επιτροπή μπορεί να τροποποιεί το έντυπο.
 3.
 Κατά την εξέταση των αιτήσεων λαμβάνονται, ιδίως, υπόψη τα εξής:
 α)
 το επίπεδο ανάπτυξης ή η γεωγραφική θέση της Γκάνας·
 β)
 οι περιπτώσεις όπου η εφαρμογή των ισχυόντων κανόνων καταγωγής θα έθιγε αισθητά την ικανότητα μιας βιομηχανίας εγκατεστημένης στη Γκάνα να συνεχίσει τις εξαγωγές της προς την Ευρωπαϊκή Ένωση, και ιδίως οι περιπτώσεις όπου αυτό θα μπορούσε να έχει ως συνέπεια την παύση των δραστηριοτήτων της·
 γ)
 οι ειδικές περιπτώσεις στις οποίες αποδεικνύεται σαφώς ότι οι κανόνες καταγωγής θα μπορούσαν να αποθαρρύνουν την πραγματοποίηση σημαντικών επενδύσεων στη βιομηχανία και στις οποίες μια παρέκκλιση που ευνοούσε την υλοποίηση ενός επενδυτικού προγράμματος θα καθιστούσε εφικτή τη σταδιακή τήρηση των κανόνων αυτών.
 4.
 Σε κάθε περίπτωση, θα πρέπει να εξετάζεται κατά πόσον οι κανόνες σώρευσης καταγωγής δεν επιτρέπουν την επίλυση του προβλήματος.
 5.
 Στο πλαίσιο της κατά περίπτωση εξέτασης των αιτημάτων, δίνεται ιδιαίτερη προσοχή στη δυνατότητα απόκτησης του χαρακτήρα καταγωγής από προϊόντα που περιλαμβάνουν στη σύνθεσή τους ύλες καταγωγής γειτονικών αναπτυσσομένων χωρών ή λιγότερο ανεπτυγμένων χωρών ή αναπτυσσομένων χωρών με τις οποίες η Γκάνα διατηρεί ειδικές σχέσεις, υπό την προϋπόθεση ότι μπορεί να διασφαλιστεί ικανοποιητική διοικητική συνεργασία.
 6.
 Η επιτροπή λαμβάνει όλα τα αναγκαία μέτρα για να ληφθεί απόφαση το συντομότερο δυνατόν και, σε κάθε περίπτωση, το αργότερο σε εβδομήντα πέντε (75) εργάσιμες ημέρες από την παραλαβή του αιτήματος από τον συμπροεδρεύοντα της Ευρωπαϊκής Ένωσης στην επιτροπή. Εάν η Ευρωπαϊκή Ένωση δεν ενημερώσει τη Γκάνα για τη θέση της σχετικά με το


text:
αίτημα αυτό εντός της εν λόγω προθεσμίας, θεωρείται ότι το αίτημα έγινε δεκτό.
 7.
 α)
 Οι παρεκκλίσεις ισχύουν για διάστημα πέντε (5) ετών κατά κανόνα, το οποίο καθορίζεται από την επιτροπή.
 β)
 Η απόφαση παρέκκλισης μπορεί να προβλέπει παρατάσεις χωρίς να χρειάζεται νέα απόφαση της επιτροπής, με τον όρο ότι η Γκάνα θα προσκομίζει, τρεις (3) μήνες πριν από τη λήξη κάθε περιόδου, την απόδειξη ότι εξακολουθεί να μην είναι σε θέση να ανταποκριθεί στις διατάξεις του παρόντος πρωτοκόλλου για τις οποίες χορηγήθηκε η παρέκκλιση.
 Σε περίπτωση προβολής αντιρρήσεων σχετικά με την παράταση, η επιτροπή εξετάζει το ζήτημα το συντομότερο δυνατόν και αποφασίζει εάν θα παρατείνει την ισχύ της παρέκκλισης. Η επιτροπή ακολουθεί τη διαδικασία που προβλέπεται στην παράγραφο 6 του παρόντος άρθρου. Λαμβάνονται όλα τα αναγκαία μέτρα για την αποφυγή διακοπών στην εφαρμογή της παρέκκλισης.
 γ)
 Κατά τη διάρκεια των περιόδων που αναφέρονται στα στοιχεία α) και β), η επιτροπή μπορεί να επανεξετάσει τους όρους εφαρμογής της παρέκκλισης, εάν διαπιστωθεί ότι έχουν επέλθει σημαντικές μεταβολές των πραγματικών περιστατικών για τα οποία χορηγήθηκε η παρέκκλιση. Βάσει της επανεξέτασης, η επιτροπή μπορεί να αποφασίσει να τροποποιήσει τους όρους της απόφασής της όσον αφορά το πεδίο εφαρμογής της παρέκκλισης ή κάθε άλλον προηγουμένως καθορισμένο όρο.
 8.
 Κατά παρέκκλιση από τις παραγράφους 1 έως 7 του παρόντος άρθρου, παρέχεται παρέκκλιση για τις κονσέρβες τόνου και τα φιλέτα τόνου του κωδικού ΕΣ 1604 μόνο για το πρώτο έτος από την έναρξη ισχύος του πρωτοκόλλου, εντός των ορίων μη ανανεώσιμης ετήσιας ποσόστωσης 1 000 τόνων για τις κονσέρβες τόνου και 200 τόνων για τα φιλέτα τόνου.
 ΤΙΤΛΟΣ VI
 ΘΕΟΥΤΑ ΚΑΙ ΜΕΛΙΛΙΑ
 ΑΡΘΡΟ 40
 Γενικοί όροι
 1.
 Ο όρος «Ευρωπαϊκή Ένωση» που χρησιμοποιείται στο παρόν πρωτόκολλο δεν καλύπτει τη Θέουτα και Μελίλια.
 2.
 Τα προϊόντα καταγωγής Γκάνας, κατά την εισαγωγή τους στη Θέουτα και στη Μελίλια, υπάγονται στο ίδιο από κάθε άποψη τελωνειακό καθεστώς με αυτό που εφαρμόζεται στα προϊόντα καταγωγής του τελωνειακού εδάφους της Ευρωπαϊκής Ένωσης βάσει του Πρωτοκόλλου 2 της πράξης προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες. Η Γκάνα παρέχει στις εισαγωγές προϊόντων καταγωγής Θέουτας και Μελίλιας που καλύπτονται από την παρούσα συμφωνία το ίδιο τελωνειακό καθεστώς με το καθεστώς που παρέχει στα προϊόντα που εισάγονται από την Ευρωπαϊκή Ένωση και κατάγονται από αυτήν.
 3.
 Για τους σκοπούς της εφαρμογής της παραγράφου 2 του παρόντος άρθρου σχετικά με τα προϊόντα καταγωγής Θέουτας και Μελίλιας, το παρόν πρωτόκολλο εφαρμόζεται κατ’ αναλογία, με την επιφύλαξη των ειδικών όρων που ορίζονται στο άρθρο 41 του παρόντος πρωτοκόλλου.
 ΑΡΘΡΟ 41
 Ιδιαίτεροι όροι
 1.
 Με την προϋπόθεση συμμόρφωσης με το άρθρο 15 του παρόντος πρωτοκόλλου, θεωρούνται ως:
 1)
 προϊόντα καταγωγής Θέουτας και Μελίλιας:
 α)
 τα προϊόντα που παράγονται εξ ολοκλήρου στη Θέουτα και στη Μελίλια·
 β)
 τα προϊόντα που παράγονται στη Θέουτα και στη Μελίλια για την κατασκευή των οποίων χρησιμοποιούνται άλλα προϊόντα εκτός αυτών που αναφέρονται στο στοιχείο α), υπό την προϋπόθεση ότι:
 i)
 τα εν λόγω προϊόντα έχουν υποβληθεί σε επαρκείς επεξεργασίες ή μεταποιήσεις κατά την έννοια του άρθρου 4 του


text:
παρόντος πρωτοκόλλου, ή
 ii)
 τα εν λόγω προϊόντα κατάγονται από τη Γκάνα ή την Ευρωπαϊκή Ένωση, υπό την προϋπόθεση ότι έχουν υποβληθεί σε επεξεργασίες ή μεταποιήσεις πέραν των εργασιών που αναφέρονται στο άρθρο 5 του παρόντος πρωτοκόλλου·
 2)
 προϊόντα καταγωγής Γκάνας:
 α)
 τα προϊόντα που παράγονται εξ ολοκλήρου στη Γκάνα·
 β)
 τα προϊόντα που παράγονται στη Γκάνα στην κατασκευή των οποίων χρησιμοποιήθηκαν προϊόντα άλλα από αυτά που αναφέρονται στο στοιχείο α), υπό την προϋπόθεση ότι:
 i)
 τα εν λόγω προϊόντα έχουν υποβληθεί σε επαρκείς επεξεργασίες ή μεταποιήσεις κατά την έννοια του άρθρου 4 του παρόντος πρωτοκόλλου, ή
 ii)
 τα εν λόγω προϊόντα κατάγονται, κατά την έννοια του παρόντος πρωτοκόλλου, από τη Θέουτα και τη Μελίλια ή την Ευρωπαϊκή Ένωση, υπό την προϋπόθεση ότι έχουν υποβληθεί σε επεξεργασίες ή μεταποιήσεις πέραν των εργασιών που αναφέρονται στο άρθρο 5 του παρόντος πρωτοκόλλου.
 2.
 Η Θέουτα και η Μελίλια θεωρούνται ενιαίο έδαφος.
 3.
 Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράφει τις ενδείξεις «....» και «Θέουτα και Μελίλια» στη θέση 2 του πιστοποιητικού κυκλοφορίας εμπορευμάτων EUR.1 ή στις δηλώσεις καταγωγής. Επιπλέον, στην περίπτωση προϊόντων καταγωγής Θέουτας και Μελίλιας, ο χαρακτήρας καταγωγής αναγράφεται στη θέση 4 του πιστοποιητικού ΕUR.1 ή στη δήλωση καταγωγής.
 4.
 Οι ισπανικές τελωνειακές αρχές είναι αρμόδιες για την εφαρμογή του παρόντος πρωτοκόλλου στη Θέουτα και Μελίλια.
 ΤΙΤΛΟΣ VII
 ΤΕΛΙΚΕΣ ΔΙΑΤΑΞΕΙΣ
 ΑΡΘΡΟ 42
 Αναθεώρηση και εφαρμογή των κανόνων καταγωγής
 1.
 Σύμφωνα με τις διατάξεις του άρθρου 73 της παρούσας συμφωνίας, η κοινή επιτροπή ΣΟΕΣ Γκάνας – Ευρωπαϊκής Ένωσης μπορεί, όποτε το ζητά η Γκάνα ή η Ευρωπαϊκή Ένωση, να εξετάζει την εφαρμογή των διατάξεων του παρόντος πρωτοκόλλου, ιδίως εκείνων που αφορούν την εφαρμογή του συστήματος εγγεγραμμένων εξαγωγέων, και των οικονομικών επιπτώσεων τους, με σκοπό την προσαρμογή ή την τροποποίησή τους, εάν παραστεί ανάγκη. Η κοινή επιτροπή ΣΟΕΣ Γκάνας – Ευρωπαϊκής Ένωσης λαμβάνει υπόψη, μεταξύ άλλων, την επίπτωση των τεχνολογικών εξελίξεων στους κανόνες καταγωγής.
 2.
 Κατά παρέκκλιση από τις διατάξεις της παραγράφου 1 του παρόντος άρθρου, το παρόν πρωτόκολλο και τα παραρτήματά του επανεξετάζονται και, κατά περίπτωση, αναθεωρούνται πριν από τη λήξη περιόδου πέντε (5) ετών από την ημερομηνία έναρξης ισχύος του παρόντος πρωτοκόλλου, σύμφωνα με τις υποχρεώσεις βάσει του άρθρου 6 της παρούσας συμφωνίας. Η εν λόγω επανεξέταση καλύπτει επίσης το παράρτημα ΙΙ-Α του παρόντος πρωτοκόλλου προκειμένου να αποφασιστεί η ενδεχόμενη ανανέωσή του.
 3.
 Σύμφωνα με το άρθρο 34 της παρούσας συμφωνίας, η επιτροπή παρακολουθεί την εφαρμογή και τη διαχείριση των διατάξεων του παρόντος πρωτοκόλλου και λαμβάνει αποφάσεις που αφορούν, μεταξύ άλλων:
 α)
 τη σώρευση, υπό τους όρους που προβλέπονται στο άρθρο 8 του παρόντος πρωτοκόλλου·
 β)
 τις παρεκκλίσεις από τις διατάξεις του παρόντος πρωτοκόλλου, υπό τους όρους που προβλέπονται στο άρθρο 39 αυτού·
 γ)
 παράταση της τριετούς περιόδου που προβλέπεται στο άρθρο 21 παράγραφος 1 στοιχείο β), βάσει στοιχείων που αποδεικνύουν ότι η Γκάνα δεν είναι έτοιμη να εφαρμόσει τη νομοθεσία για τους εγγεγραμμένους εξαγωγείς·
 δ)
 το όριο των 6 000 ευρώ που προβλέπεται στο άρθρο 21 παράγραφος 1 στοιχείο γ).
 ΑΡΘΡΟ 43
 Παραρτήματα
 Τα παραρτήματα του παρόντος


text:
πρωτοκόλλου αποτελούν αναπόσπαστο μέρος του.
 ΑΡΘΡΟ 44
 Εφαρμογή του παρόντος πρωτοκόλλου
 Η Ευρωπαϊκή Ένωση και η Γκάνα λαμβάνουν, καθεμία σε ό,τι την αφορά, τα αναγκαία μέτρα για την εφαρμογή του παρόντος πρωτοκόλλου, στα οποία περιλαμβάνονται:
 α)
 τα αναγκαία εθνικά και περιφερειακά μέτρα για την εφαρμογή και την επιβολή των κανόνων και των διαδικασιών που καθορίζονται στο παρόν πρωτόκολλο, και ιδίως τα μέτρα που είναι αναγκαία για την εφαρμογή των άρθρων σχετικά με τη σώρευση·
 β)
 η δημιουργία των αναγκαίων διοικητικών δομών και συστημάτων για την ορθή διαχείριση και τον έλεγχο της καταγωγής των προϊόντων.
 ΑΡΘΡΟ 45
 Μεταβατικές διατάξεις για τα εμπορεύματα υπό διαμετακόμιση ή τελωνειακή αποταμίευση
 Τα εμπορεύματα που πληρούν τις διατάξεις του παρόντος πρωτοκόλλου και τα οποία, κατά την ημερομηνία έναρξης ισχύος αυτού, βρίσκονται υπό διαμετακόμιση ή βρίσκονται στην Ευρωπαϊκή Ένωση ή τη Γκάνα υπό προσωρινή εναπόθεση σε τελωνειακές αποθήκες χωρίς την καταβολή δασμών και φόρων εισαγωγής, μπορούν να γίνονται δεκτά βάσει των διατάξεων της παρούσας συμφωνίας, υπό τις ακόλουθες προϋποθέσεις:
 α)για εξαγωγές από τη Γκάνα προς την Ευρωπαϊκή Ένωση, υπό την προϋπόθεση ότι, εντός δέκα (10) μηνών από την ημερομηνία αυτή, υποβάλλεται στις τελωνειακές αρχές του κράτους εισαγωγής πιστοποιητικό κυκλοφορίας εμπορευμάτων EUR.1, το οποίο εκδίδεται εκ των υστέρων από τις τελωνειακές αρχές της Γκάνας, ή δήλωση καταγωγής σύμφωνα με το άρθρο 17 παράγραφος 2 στοιχείο β) και το άρθρο 21, καθώς και τα έγγραφα που αποδεικνύουν ότι τα εμπορεύματα συμφωνούν με το άρθρο 15 του παρόντος πρωτοκόλλου·
 β)για εξαγωγές από την Ευρωπαϊκή Ένωση προς τη Γκάνα, υπό την προϋπόθεση ότι, εντός δέκα (10) μηνών από την ημερομηνία αυτή, υποβάλλεται στις τελωνειακές αρχές της Γκάνας δήλωση καταγωγής η οποία εκδίδεται σύμφωνα με το άρθρο 17 παράγραφος 1 και το άρθρο 21, καθώς και τα έγγραφα που αποδεικνύουν ότι τα εμπορεύματα συμφωνούν με το άρθρο 15 του παρόντος πρωτοκόλλου.
 ΠΑΡΑΡΤΗΜΑ I ΣΤΟ ΠΡΩΤΟΚΟΛΛΟ αριθ. 1:
 ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΟΝ ΠΙΝΑΚΑ
 ΤΟΥ ΠΑΡΑΡΤΗΜΑΤΟΣ II ΤΟΥ ΠΡΩΤΟΚΟΛΛΟΥ
 Σημείωση 1:
 Ο πίνακας που περιλαμβάνεται στο παράρτημα ΙΙ του παρόντος πρωτοκόλλου καθορίζει τους όρους που απαιτούνται για να θεωρηθούν όλα τα προϊόντα επαρκώς επεξεργασθέντα ή μεταποιηθέντα κατά την έννοια του άρθρου 4 του εν λόγω πρωτοκόλλου.
 Σημείωση 2:
 1.
 Στις δύο πρώτες στήλες του πίνακα περιγράφεται το παραγόμενο προϊόν. Η πρώτη στήλη αναφέρει τον αριθμό της δασμολογικής κλάσης ή του κεφαλαίου του Εναρμονισμένου Συστήματος και η δεύτερη στήλη την περιγραφή των εμπορευμάτων που περιλαμβάνονται στην εν λόγω κλάση ή το εν λόγω κεφάλαιο. Για κάθε ένδειξη που περιλαμβάνεται στις δύο πρώτες στήλες, παρέχεται ένας κανόνας στις στήλες 3 ή 4. Όταν, σε ορισμένες περιπτώσεις, πριν από τον αριθμό της πρώτης στήλης προηγείται η ένδειξη «ex», αυτό σημαίνει ότι ο κανόνας που αναφέρεται στις στήλες 3 ή 4 εφαρμόζεται μόνο για το τμήμα της κλάσης ή του κεφαλαίου που περιγράφεται στη στήλη 2.
 2.
 Όταν στη στήλη 1 περιλαμβάνονται περισσότεροι του ενός αριθμοί κλάσεων ή όταν στη στήλη αυτή αναφέρεται αριθμός κεφαλαίου και, κατά συνέπεια, η περιγραφή των προϊόντων στη στήλη 2 δίνεται με γενικούς όρους, οι αντίστοιχοι κανόνες στις στήλες 3 ή 4 εφαρμόζονται


text:
σε όλα τα προϊόντα τα οποία, στο πλαίσιο του Εναρμονισμένου Συστήματος, κατατάσσονται στις διάφορες κλάσεις του εν λόγω κεφαλαίου ή σε οποιαδήποτε από τις κλάσεις που περιλαμβάνονται στη στήλη 1.
 3.
 Όταν ο πίνακας περιέχει διάφορους κανόνες που εφαρμόζονται σε διάφορα προϊόντα της ίδιας δασμολογικής κλάσης, κάθε εδάφιο περιέχει την περιγραφή του τμήματος της κλάσης που καλύπτεται από τους κανόνες που αναφέρονται παραπλεύρως στις στήλες 3 ή 4.
 4.
 Όταν για κάποιο στοιχείο στις δύο πρώτες στήλες παρέχεται κανόνας και στις δύο στήλες 3 και 4, ο εξαγωγέας μπορεί να επιλέγει, ως εναλλακτική λύση, να εφαρμόζει είτε τον κανόνα που παρέχεται στη στήλη 3 είτε εκείνον που παρέχεται στη στήλη 4. Αν στη στήλη 4 δεν παρέχεται κανόνας καταγωγής, εφαρμόζεται ο κανόνας που παρέχεται στη στήλη 3.
 Σημείωση 3:
 1.
 Οι διατάξεις του άρθρου 4 του παρόντος πρωτοκόλλου που αφορούν προϊόντα τα οποία έχουν αποκτήσει τον χαρακτήρα καταγωγής και χρησιμοποιούνται για την κατασκευή άλλων προϊόντων εφαρμόζονται ανεξάρτητα από το αν ο εν λόγω χαρακτήρας αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο στην Ευρωπαϊκή Ένωση ή στη Γκάνα.
 Παραδείγματος χάριν:
 Ένας κινητήρας της κλάσης 8407, για τον οποίο ο κανόνας που εφαρμόζεται προβλέπει ότι η αξία των μη καταγόμενων υλών που δύνανται να χρησιμοποιηθούν δεν πρέπει να υπερβαίνει το 40 % της τιμής εκ του εργοστασίου του προϊόντος, κατασκευάζεται με βάση ημικατεργασμένα σφυρήλατα τεμάχια (ébauches) από χαλυβοκράματα της κλάσης ex 7224.
 Αν αυτό το ημικατεργασμένο τεμάχιο παρήχθη εντός της Ευρωπαϊκής Ένωσης με σφυρηλάτηση μη καταγόμενου πλινθώματος, αποκτά ήδη την ιδιότητα καταγωγής δυνάμει του κανόνα που προβλέπεται στον πίνακα για τα προϊόντα της κλάσης ex 7224. Ως εκ τούτου, αυτό το ημικατεργασμένο τεμάχιο μπορεί να θεωρείται καταγόμενο προϊόν κατά την υπολογισμό της αξίας του κινητήρα, ανεξάρτητα από το αν αυτός κατασκευάστηκε στο ίδιο ή σε άλλο εργοστάσιο της Ευρωπαϊκής Ένωσης. Συνεπώς, η αξία του μη καταγόμενου πλινθώματος δεν πρέπει να λαμβάνεται υπόψη κατά τον προσδιορισμό της αξίας των μη καταγόμενων υλών που έχουν χρησιμοποιηθεί.
 2.
 Ο κανόνας που αναφέρεται στον πίνακα καθορίζει τον ελάχιστο βαθμό επεξεργασίας ή μεταποίησης που απαιτείται· συνεπώς, περαιτέρω επεξεργασίες ή μεταποιήσεις προσδίδουν επίσης την ιδιότητα του προϊόντος καταγωγής· αντίθετα, υποδεέστερες επεξεργασίες ή μεταποιήσεις δεν προσδίδουν τον χαρακτήρα καταγωγής. Με άλλους όρους, αν ένας κανόνας προβλέπει ότι επιτρέπεται να χρησιμοποιούνται μη καταγόμενες ύλες που βρίσκονται σε καθορισμένο στάδιο επεξεργασίας, η χρησιμοποίηση τέτοιων υλών που βρίσκονται σε προγενέστερο στάδιο επεξεργασίας επιτρέπεται επίσης, ενώ η χρησιμοποίηση τέτοιων υλών που βρίσκονται σε πιο προηγμένο στάδιο επεξεργασίας δεν επιτρέπεται.
 3.
 Με την επιφύλαξη της σημείωσης 3.2, όταν ένας κανόνας ορίζει ότι είναι δυνατόν να χρησιμοποιούνται «ύλες οποιασδήποτε κλάσης», μπορεί να χρησιμοποιηθούν και ύλες της ίδιας κλάσης με αυτήν του προϊόντος, με την επιφύλαξη, ωστόσο, τυχόν ειδικών περιορισμών που περιλαμβάνονται, ενδεχομένως, στον κανόνα. Εντούτοις, η διατύπωση «κατασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ...» σημαίνει ότι είναι δυνατόν να χρησιμοποιηθούν μόνο ύλες που υπάγονται στην ίδια κλάση με αυτήν του προϊόντος στο οποίο αντιστοιχεί διαφορετική περιγραφή από αυτή που αναφέρεται στη στήλη 2.
 4.
 Όταν


text:
ένας κανόνας του πίνακα διευκρινίζει ότι ένα προϊόν μπορεί να κατασκευαστεί από περισσότερες από μία ύλες, αυτό σημαίνει ότι είναι δυνατόν να χρησιμοποιηθούν μία ή περισσότερες από αυτές τις ύλες. Δεν σημαίνει προφανώς ότι πρέπει να χρησιμοποιούνται ταυτόχρονα όλες αυτές οι ύλες.
 Παραδείγματος χάριν:
 Ο ισχύων κανόνας για τα υφάσματα των κλάσεων 5208 έως 5212 προβλέπει ότι μπορούν να χρησιμοποιούνται φυσικές ίνες και, μεταξύ άλλων, χημικές ύλες. Ο κανόνας αυτός δεν συνεπάγεται ότι πρέπει να χρησιμοποιούνται ταυτόχρονα φυσικές ίνες και χημικές ύλες. Είναι δυνατόν να χρησιμοποιείται η μία ή η άλλη από αυτές τις ύλες ή ακόμη και οι δύο μαζί.
 5.
 Όταν ένας κανόνας του πίνακα προβλέπει ότι ένα προϊόν πρέπει να κατασκευάζεται από μια συγκεκριμένη ύλη, ο όρος αυτός δεν αποκλείει προφανώς τη χρησιμοποίηση άλλων υλών οι οποίες, λόγω της ίδιας της φύσης τους, δεν είναι δυνατόν να πληρούν τον κανόνα. (Βλ. επίσης τη σημείωση 6.3 όσον αφορά τα κλωστοϋφαντουργικά προϊόντα).
 Παραδείγματος χάριν:
 Ο κανόνας για τις προπαρασκευασμένες τροφές της κλάσης 1904, ο οποίος αποκλείει ρητώς τη χρήση των δημητριακών και των παραγώγων τους, δεν απαγορεύει προφανώς τη χρήση ανόργανων αλάτων, χημικών ουσιών ή άλλων πρόσθετων που δεν παράγονται από δημητριακά.
 Αυτό δεν ισχύει, ωστόσο, για προϊόντα τα οποία, αν και δεν είναι δυνατόν να κατασκευαστούν από τη συγκεκριμένη ύλη που ορίζεται στον πίνακα, είναι δυνατόν να παράγονται από ύλες της ίδιας φύσης σε προγενέστερο στάδιο κατασκευής.
 Παραδείγματος χάριν:
 Στην περίπτωση ενδύματος του ex κεφαλαίου 62 του εναρμονισμένου συστήματος που κατασκευάζεται από μη υφαντές ύλες, αν προβλέπεται ότι επιτρέπεται η κατασκευή παρόμοιου είδους μόνον από μη καταγόμενα νήματα, δεν είναι δυνατόν να χρησιμοποιούνται μη υφασμένα υφάσματα, ακόμη και αν αποδειχθεί ότι τα μη υφασμένα υφάσματα δεν είναι δυνατόν κανονικά να κατασκευασθούν από νήματα. Σε τέτοιες περιπτώσεις, η ύλη που πρέπει να χρησιμοποιείται είναι εκείνη που βρίσκεται στο στάδιο επεξεργασίας που προηγείται του σταδίου του νήματος, δηλαδή σε κατάσταση ινών.
 6.
 Αν προβλέπονται σε κανόνα του πίνακα δύο ποσοστά για τη μέγιστη αξία των μη καταγόμενων υλών που είναι δυνατόν να χρησιμοποιηθούν, τα ποσοστά αυτά δεν είναι δυνατόν να προστίθενται. Επομένως, η μέγιστη αξία του συνόλου των χρησιμοποιούμενων μη καταγόμενων υλών δεν μπορεί να υπερβαίνει ποτέ το υψηλότερο από τα εν λόγω ποσοστά. Εξυπακούεται ότι δεν πρέπει να γίνεται υπέρβαση των ειδικών ποσοστών τα οποία προβλέπονται για συγκεκριμένα προϊόντα λόγω αυτών των διατάξεων.
 Σημείωση 4:
 1.
 Ο όρος «φυσικές ίνες», όταν χρησιμοποιείται στον πίνακα, αναφέρεται σε ίνες άλλες από τεχνητές ή συνθετικές και πρέπει να περιορίζεται στις ίνες σε όλα τα στάδια πριν από τη νηματοποίηση, συμπεριλαμβανομένων των απορριμμάτων και, πλην αντιθέτων διατάξεων, ο όρος «φυσικές ίνες» περιλαμβάνει ίνες που έχουν χτενισθεί, λαναριστεί ή έχουν μεταποιηθεί με άλλο τρόπο για τη νηματοποίηση, αλλά δεν έχουν νηματοποιηθεί.
 2.
 Ο όρος «φυσικές ίνες» καλύπτει τις χονδρές τρίχες της κλάσης 0511, το μετάξι των κλάσεων 5002 και 5003, καθώς και το μαλλί, τις τρίχες εκλεκτής ποιότητας και τις χονδροειδείς τρίχες των κλάσεων 5101 έως 5105, τις βαμβακερές ίνες των κλάσεων 5201 έως 5203 και τις άλλες ίνες φυτικής προέλευσης των κλάσεων 5301


text:
έως 5305.
 3.
 Οι όροι «υφαντικοί πολτοί», «χημικές ύλες» και «ύλες που προορίζονται για την κατασκευή χαρτιού», που χρησιμοποιούνται στον πίνακα, προσδιορίζουν τις ύλες οι οποίες δεν κατατάσσονται στα κεφάλαια 50 έως 63 του εναρμονισμένου συστήματος και που είναι δυνατόν να χρησιμοποιούνται για την κατασκευή συνθετικών ή τεχνητών ινών ή νημάτων, ή νημάτων ή ινών από χαρτί.
 4.
 Ο όρος «τεχνητές ή συνθετικές ίνες μη συνεχείς», που χρησιμοποιείται στον πίνακα, καλύπτει τις δέσμες συνεχών νημάτων, τις μη συνεχείς ίνες και τα απορρίμματα τεχνητών ή συνθετικών μη συνεχών ινών των κλάσεων 5501 έως 5507.
 Σημείωση 5:
 1.
 Όταν για κάποιο συγκεκριμένο προϊόν του πίνακα γίνεται παραπομπή στην παρούσα επεξηγηματική σημείωση, οι όροι της στήλης 3 του πίνακα δεν πρέπει να εφαρμόζονται για τις διάφορες βασικές υφαντουργικές ύλες που χρησιμοποιούνται στην κατασκευή του προϊόντος αυτού, όταν στο σύνολό τους αυτές αντιπροσωπεύουν ποσοστό 10 % ή χαμηλότερο του συνολικού βάρους όλων των χρησιμοποιούμενων βασικών υφαντουργικών υλών. (Βλ. επίσης τις σημειώσεις 5.3 και 5.4 κατωτέρω).
 2.
 Εντούτοις, το όριο ανοχής που αναφέρεται στη σημείωση 5.1 εφαρμόζεται αποκλειστικά στα σύμμεικτα προϊόντα που κατασκευάζονται από δύο ή περισσότερες βασικές υφαντικές ύλες.
 Οι βασικές υφαντικές ύλες είναι οι εξής:
 μετάξι,
 μαλλί,
 χονδροειδείς ζωικές τρίχες,
 ζωικές τρίχες εκλεκτής ποιότητας,
 τρίχες χαίτης και oυράς ίππων,
 βαμβάκι,
 ύλες που χρησιμοποιούνται στην κατασκευή χαρτιού και το χαρτί,
 λινάρι,
 κάνναβη,
 γιoύτα και άλλες ίνες που προέρχονται από το εσωτερικό του φλοιού βίβλου,
 σιζάλ και άλλες υφαντικές ίνες του είδους Agaνe,
 ίνες από κοκοφοίνικα, άβακα, ραμί και άλλες φυτικές υφαντικές ίνες,
 συνθετικές ίνες συνεχείς,
 τεχνητές ίνες συνεχείς,
 νήματα μεταφοράς ρεύματος,
 συνθετικές ίνες μη συνεχείς από πολυπροπυλένιο,
 συνθετικές ίνες μη συνεχείς από πολυεστέρες,
 συνθετικές ίνες μη συνεχείς από πoλυαμίδια,
 συνθετικές ίνες μη συνεχείς πoλυακριλoνιτριλικές,
 συνθετικές ίνες μη συνεχείς από πoλυαμίδια,
 συνθετικές ίνες μη συνεχείς από πoλυτετραφθoρoαιθυλένιo,
 συνθετικές ίνες μη συνεχείς από θειούχο πολυφαινυλένιο,
 συνθετικές ίνες μη συνεχείς από πολυμερές του χλωριούχου βινυλίου,
 άλλες συνθετικές ίνες μη συνεχείς,
 τεχνητές ίνες μη συνεχείς από βισκόζη,
 άλλες τεχνητές ίνες μη συνεχείς,
 νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα,
 νήματα από πολυουρεθάνη που φέρουν κατά διαστήματα εύκαμπτα τμήματα από πολυεστέρα, έστω και περιτυλιγμένα με άλλο νήμα,
 προϊόντα της κλάσης 5605 (μεταλλικές κλωστές και νήματα επιμεταλλωμένα), στα οποία έχει ενσωματωθεί λουρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μία ταινία πλαστικής ύλης επικαλυμμένη ή όχι με σκόνη αργιλίου, πλάτους μέχρι και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες,
 τα άλλα προϊόντα της κλάσης 5605.
 Παραδείγματος χάριν:
 Νήμα της κλάσης 5205 που κατασκευάζεται από βαμβακερές ίνες της κλάσης 5203 και από συνθετικές ίνες μη συνεχείς της κλάσης 5506, είναι ένα νήμα ανάμεικτο (σύμμεικτο). Επομένως, μη καταγόμενες συνθετικές ίνες μη συνεχείς, που δεν ανταποκρίνονται στους κανόνες καταγωγής (οι οποίοι απαιτούν τη χρήση χημικών ουσιών ή υφαντικού πολτού), δύνανται να χρησιμοποιηθούν μέχρι 10 % κατά βάρος του νήματος.
 Παραδείγματος χάριν:
 Ύφασμα από μαλλί της κλάσης 5112 που κατασκευάζεται από νήματα από μαλλί της


text:
κλάσης 5107 και από συνθετικές ίνες μη συνεχείς της κλάσης 5509, είναι ένα ύφασμα ανάμεικτο (σύμμεικτο). Επoμένως, μη καταγόμενα συνθετικά νήματα πoυ δεν ανταπoκρίνoνται στoυς κανόνες καταγωγής (oι oπoίoι απαιτoύν τη χρήση χημικών oυσιών ή υφαντικoύ πoλτoύ) ή μάλλινα νήματα πoυ δεν ικανoπoιoύν τoυς κανόνες καταγωγής (oι oπoίoι απαιτoύν τη χρήση φυσικών ινών πoυ δεν έχoυν χτενιστεί, λαναριστεί ή μεταπoιηθεί με άλλo τρόπο για τη νηματoπoίηση), ή συνδυασμός των δύo αυτών τύπων νημάτων δύνανται να χρησιμoπoιoύνται σε αναλoγία μέχρι 10 % κατά βάρoς τoυ υφάσματoς.
 Παραδείγματος χάριν:
 Μια φουντωτή υφαντική επιφάνεια της κλάσης 5802 που κατασκευάζεται από βαμβακερά νήματα της κλάσης 5205 και από βαμβακερό ύφασμα της κλάσης 5210, θεωρείται σύμμεικτο προϊόν μόνον αν το ίδιο βαμβακερό ύφασμα είναι σύμμεικτο ύφασμα που κατασκευάστηκε από νήματα που κατατάσσονται σε δύο διαφορετικές κλάσεις ή αν τα βαμβακερά νήματα που χρησιμοποιήθηκαν είναι αυτά τα ίδια σύμμεικτα.
 Παραδείγματος χάριν:
 Αν η ίδια φουντωτή υφαντική επιφάνεια έχει κατασκευαστεί από βαμβακερά νήματα της κλάσης 5205 και από συνθετικό ύφασμα της κλάσης 5407, τότε προφανώς τα χρησιμοποιούμενα νήματα αποτελούν δύο χωριστές βασικές υφαντικές ύλες και συνεπώς η φουντωτή υφαντική επιφάνεια είναι σύμμεικτο προϊόν.
 3.
 Στην περίπτωση προϊόντων που περιέχουν «νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα», αυτή η ανοχή είναι 20 % όσον αφορά τα νήματα.
 4.
 Στην περίπτωση προϊόντων στα οποία έχει ενσωματωθεί «λoυρίδα πoυ έχει έναν πυρήνα πoυ αποτελείται είτε από ένα λεπτό έλασμα αργιλίου είτε από μία ταινία πλαστικής ύλης επικαλυμμένη ή όχι με σκόνη αργιλίου, πλάτους μέχρι και 5 mm και η οποία έχει συγκολληθεί μεταξύ δύo ταινιών από πλαστικές ύλες», η ανοχή αυτή είναι 30 % όσον αφορά την εν λόγω λoυρίδα.
 Σημείωση 6:
 1.
 Για τα υφάνσιμα προϊόντα για τα οποία ο πίνακας περιέχει υποσημείωση που παραπέμπει στις παρούσες επεξηγηματικές σημειώσεις, επιτρέπεται να χρησιμοποιούνται εξαρτήματα και διακοσμητικά προσαρτήματα που δεν τηρούν τον κανόνα που ορίζεται στη στήλη 3 για το εξεταζόμενο υφάνσιμο προϊόν, υπό τον όρο ότι το βάρος τους δεν υπερβαίνει το 10 % του συνολικού βάρους όλων των υφαντικών υλών που είναι ενσωματωμένες σε αυτά.
 Τα κλωστοϋφαντουργικά είδη ταινιοπλεκτικής και εξαρτήματα είναι αυτά που υπάγονται στα κεφάλαια 50 έως 63 του εναρμονισμένου συστήματος. Τα είδη φοδραρίσματος και εσωτερικών επενδύσεων δεν θεωρούνται είδη ταινιοπλεκτικής και εξαρτήματα.
 2.
 Τα διάφορα μη κλωστοϋφαντουργικά είδη ταινιοπλεκτικής και εξαρτήματα ή άλλες ύλες που χρησιμοποιούνται και περιέχουν υφαντικές ύλες δεν απαιτείται να πληρούν τους όρους της στήλης 3, ακόμη και αν δεν εμπίπτουν στο πεδίο εφαρμογής της σημείωσης 3.5.
 3.
 Σύμφωνα με τις διατάξεις της σημείωσης 3.5, τα μη καταγόμενα μη κλωστοϋφαντουργικά είδη ταινιοπλεκτικής και εξαρτήματα ή άλλα προϊόντα που δεν περιέχουν υφαντικές ύλες μπορούν, σε κάθε περίπτωση, να χρησιμοποιούνται ελεύθερα, όταν δεν μπορούν να κατασκευαστούν από ύλες που απαριθμούνται στη στήλη 3 του πίνακα.
 Ενδεικτικά
 5
 , εάν κανόνας του πίνακα προβλέπει, για ένα συγκεκριμένο είδος από υφαντική ύλη, όπως μπλούζες, ότι πρέπει να χρησιμοποιηθούν νήματα, αυτό δεν απαγορεύει τη χρήση ειδών από μέταλλο, όπως κουμπιά, για τον λόγο ότι τα κουμπιά δεν κατασκευάζονται


text:
από υφαντικές ύλες.
 4.
 Όταν εφαρμόζεται ένας κανόνας ποσοστού, κατά τον υπολογισμό της αξίας των μη καταγόμενων ενσωματωμένων υλών, πρέπει να λαμβάνεται υπόψη και η αξία των ειδών ταινιοπλεκτικής στολισμού και των εξαρτημάτων.
 Σημείωση 7:
 1.
 Οι «καθορισμένες επεξεργασίες», κατά την έννοια των κωδικών ΣΟ ex 2707, 2713 έως 2715, ex 2901, ex 2902 και ex 3403, είναι οι ακόλουθες:
 α)
 η εν κενώ απόσταξη·
 β)
 η επαναπόσταξη με μέθοδο πολύ προωθημένης κλασματoπoίησης(
 6
 )·
 γ)
 η πυρόλυση·
 δ)
 ο ανασχηματισμός ή αναμόρφωση·
 ε)
 η εκχύλιση με εκλεκτικούς διαλύτες·
 στ)
 η επεξεργασία που περιλαμβάνει όλες τις παρακάτω πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη·
 ζ)
 ο πολυμερισμός·
 η)
 η αλκυλίωση·
 θ)
 ο ισομερισμός.
 2.
 Οι «καθορισμένες επεξεργασίες» κατά την έννοια των κωδικών 2710 έως 2712 είναι οι ακόλουθες:
 α)
 η εν κενώ απόσταξη·
 β)
 η επαναπόσταξη με μέθοδο πολύ προωθημένης κλασματoπoίησης(
 7
 )·
 γ)
 η πυρόλυση·
 δ)
 ο ανασχηματισμός ή αναμόρφωση·
 ε)
 η εκχύλιση με εκλεκτικούς διαλύτες·
 στ)
 η επεξεργασία που περιλαμβάνει όλες τις παρακάτω πράξεις: κατεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη·
 ζ)
 ο πολυμερισμός·
 η)
 η αλκυλίωση·
 θ)
 ο ισομερισμός·
 ι)
 η αποθείωση, με χρήση υδρογόνου, αποκλειστικά όσον αφορά τα βαριά λάδια της κλάσης ex 2710, με την οποία επιτυγχάνεται μείωση τουλάχιστον κατά 85 τοις εκατό της περιεκτικότητας σε θείο των προϊόντων που υφίστανται επεξεργασία (μέθοδος ASTM D 1266-59 T)·
 ια)
 η αποπαραφίνωση με μέθοδο διαφορετική από την απλή διήθηση, αποκλειστικά για προϊόντα της κλάσης 2710·
 ιβ)
 η κατεργασία με υδρογόνο, διαφορετική από την αποθείωση, αποκλειστικά για τα βαριά λάδια της κλάσης ex 2710, κατά την οποία το υδρογόνο μετέχει ενεργά σε χημική αντίδραση που πραγματοποιείται με πίεση ανώτερη των 20 bar και σε θερμοκρασία ανώτερη των 250 βαθμών Κελσίου με τη βοήθεια καταλύτη. Οι τελικές επεξεργασίες με υδρογόνο των λιπαντικών λαδιών της κλάσης ex 2710, που έχουν σκοπό, ειδικότερα, τη βελτίωση του χρώματος ή τη σταθεροποίηση (π.χ. η τελική επεξεργασία με υδρογόνο ή ο αποχρωματισμός), δεν θεωρούνται, αντίθετα, καθορισμένες επεξεργασίες·
 ιγ)
 η απόσταξη με ατμοσφαιρική πίεση (αποκλειστικά όσον αφορά τα πετρέλαια εξωτερικής καύσης της κλάσης ex 2710) εφόσον αυτά αποστάζουν κατ’ όγκο, συμπεριλαμβανομένων των απωλειών, λιγότερο από 30 % στους 300° C, σύμφωνα με τη μέθοδο ASTM D 86·
 ιδ)
 η επεξεργασία με ηλεκτρική εκκένωση ρεύματος υψηλής συχνότητας, αποκλειστικά για βαρέα έλαια άλλα από το πετρέλαιο εσωτερικής καύσης και τα πετρέλαια εξωτερικής καύσεως του κωδικού ΣΟ ex 2710.
 3.
 Κατά την έννοια των κλάσεων ex 2707, 2713 έως 2715, ex 2901, ex 2902 και ex 3403, οι απλές εργασίες όπως ο καθαρισμός, η καθίζηση, η αφαλάτωση, ο αποχωρισμός του ύδατος, η διήθηση, ο χρωματισμός, η σήμανση, η επίτευξη δεδομένης περιεκτικότητας σε θείο


text:
μέσω της ανάμειξης προϊόντων με διαφορετική περιεκτικότητα σε θείο, όλοι οι συνδυασμοί των εργασιών αυτών ή παρόμοιων εργασιών δεν προσδίδουν την ιδιότητα καταγωγής.
 ΠΑΡΑΡΤΗΜΑ II ΣΤΟ ΠΡΩΤΟΚΟΛΛΟ αριθ. 1
 ΠΙΝΑΚΑΣ ΤΩΝ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΠΟΥ ΑΠΑΙΤΕΙΤΑΙ ΝΑ ΔΙΕΝΕΡΓΟΥΝΤΑΙ ΕΠΙ ΜΗ ΚΑΤΑΓΟΜΕΝΩΝ ΥΛΩΝ ΠΡΟΚΕΙΜΕΝΟΥ ΤΟ ΜΕΤΑΠΟΙΗΜΕΝΟ ΠΡΟΪΟΝ ΝΑ ΑΠΟΚΤΗΣΕΙ ΧΑΡΑΚΤΗΡΑ ΚΑΤΑΓΩΓΗΣ
 Τα προϊόντα που περιλαμβάνονται στον παρακάτω κατάλογο δεν καλύπτονται όλα από τη συμφωνία. Απαιτείται,
 συνεπώς, να εξετάζονται και τα υπόλοιπα μέρη της συμφωνίας.
 Κλάση ΕΣ αριθ.
 Περιγραφή του προϊόντος
 Επεξεργασία ή μεταποίηση επί μη καταγόμενων υλών η οποία προσδίδει τον χαρακτήρα του καταγόμενου προϊόντος
 (1)
 (2)
 (3)
 ή
 (4)
 Κεφάλαιο 1
 Ζώντα ζώα
 Όλα τα χρησιμοποιούμενα ζώα του κεφαλαίου 1 πρέπει να έχουν παραχθεί εξ ολοκλήρου
 Κεφάλαιο 2
 Κρέατα και βρώσιμα παραπροϊόντα σφαγίων
 Παρασκευή κατά την οποία όλες οι χρησιμοποιούμενες ύλες των κεφαλαίων 1 και 2 πρέπει να έχουν παραχθεί εξ ολοκλήρου
 ex κεφάλαιο 3
 Ψάρια και μαλακόστρακα, μαλάκια και άλλα ασπόνδυλα υδρόβια
 Παρασκευή κατά την οποία όλες οι χρησιμοποιούμενες ύλες του κεφαλαίου 3 πρέπει να έχουν παραχθεί εξ ολοκλήρου
 0304
 Φιλέτα ψαριών και άλλη σάρκα ψαριών (έστω και αλεσμένα), νωπά, διατηρημένα με απλή ψύξη ή κατεψυγμένα
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 0305
 Ψάρια αποξεραμένα, αλατισμένα ή σε άρμη· ψάρια καπνιστά, έστω και ψημένα πριν ή κατά τη διάρκεια του καπνίσματος· αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή των ανθρώπων
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 0306
 Μαλακόστρακα, έστω και χωρίς το όστρακό τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη. Μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος· μαλακόστρακα με το όστρακό τους, βρασμένα σε νερό ή ατμό, έστω και διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· αλεύρια, σκόνες και συσσωματωμένα προϊόντα με μορφή σβόλων (πελέτες) μαλακοστράκων, κατάλληλα για τη διατροφή των ανθρώπων
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 0307
 Μαλάκια, έστω και χωρισμένα από το κοχύλι τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· μαλακόστρακα καπνιστά, έστω και χωρίς το όστρακό τους, έστω και ψημένα πριν ή κατά τη διάρκεια του καπνίσματος· αλεύρια, σκόνες και συσσωματωμένα προϊόντα με μορφή σβόλων (πελέτες) μαλακοστράκων, κατάλληλα για τη διατροφή των ανθρώπων
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 0308
 Ασπόνδυλα υδρόβια, άλλα από τα μαλακόστρακα και τα μαλάκια, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άρμη· ασπόνδυλα υδρόβια καπνιστά, άλλα από τα μαλακόστρακα και τα μαλάκια, έστω και ψημένα


text:
πριν ή κατά τη διάρκεια του καπνίσματος· αλεύρια, σκόνες και συσσωματωμένα προϊόντα με μορφή σβόλων (πελέτες) ασπόνδυλων υδρόβιων άλλων από τα μαλακόστρακα και τα μαλάκια, κατάλληλα για τη διατροφή των ανθρώπων
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 ex κεφάλαιο 4
 Γάλα και προϊόντα γαλακτοκομίας· αυγά πτηνών· μέλι φυσικό· προϊόντα βρώσιμα ζωικής προέλευσης, που δεν κατονομάζονται ούτε περιλαμβάνονται αλλού, με εξαίρεση:
 Παρασκευή κατά την οποία όλες οι χρησιμοποιούμενες ύλες του κεφαλαίου 4 πρέπει να έχουν παραχθεί εξ ολοκλήρου
 0403
 Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων ή κακάου
 Παρασκευή κατά την οποία:
 - όλες οι χρησιμοποιούμενες ύλες του κεφαλαίου 4 πρέπει να έχουν παραχθεί εξ ολοκλήρου·
 - όλοι οι χρησιμοποιούμενοι φρουτοχυμοί (εκτός των χυμών ανανά, κίτρου ή γκρέιπ-φρουτ) της κλάσης 2009 πρέπει να είναι ήδη καταγόμενοι, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 ex κεφάλαιο 5
 Άλλα προϊόντα ζωικής προέλευσης, που δεν κατονομάζονται ούτε περιλαμβάνονται αλλού· εκτός από:
 Παρασκευή κατά την οποία όλες οι χρησιμοποιούμενες ύλες του κεφαλαίου 5 πρέπει να έχουν παραχθεί εξ ολοκλήρου
 ex 0502
 Τρίχες χοντρές χοίρου ή αγριόχοιρου, επεξεργασμένες
 Καθαρισμός, απολύμανση, διαλογή και τέντωμα τριχών χοίρου ή αγριόχοιρου
 Κεφάλαιο 6
 Ζώντα φυτά και προϊόντα ανθοκομίας·
 Παρασκευή κατά την οποία:
 - όλες οι χρησιμοποιούμενες ύλες του κεφαλαίου 6 πρέπει να έχουν παραχθεί εξ ολοκλήρου· και
 - η αξία των χρησιμοποιούμενων υλών δεν υπερβαίνει το 50 % της τιμής εκ του εργοστασίου του προϊόντος
 Κεφάλαιο 7
 Λαχανικά, φυτά, ρίζες και κόνδυλοι, βρώσιμα
 Παρασκευή κατά την οποία όλες οι χρησιμοποιούμενες ύλες του κεφαλαίου 7 πρέπει να έχουν παραχθεί εξ ολοκλήρου
 Κεφάλαιο 8
 Καρποί και φρούτα βρώσιμα, φλούδες εσπεριδοειδών ή πεπονιών
 Παρασκευή κατά την οποία:
 - όλα τα χρησιμοποιούμενα φρούτα και οι καρποί πρέπει να έχουν παραχθεί εξ ολοκλήρου, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 ex κεφάλαιο 9
 Καφές, τσάι, ματέ και μπαχαρικά, εκτός από:
 Παρασκευή κατά την οποία όλες οι χρησιμοποιούμενες ύλες του κεφαλαίου 9 πρέπει να έχουν παραχθεί εξ ολοκλήρου
 0901
 Καφές, έστω και καβουρντισμένος ή χωρίς καφεΐνη· κελύφη και φλούδες καφέ· υποκατάστατα του καφέ που περιέχουν καφέ, οποιεσδήποτε και αν είναι οι αναλογίες του μείγματος
 Παρασκευή από ύλες οποιασδήποτε κλάσης
 0902
 Τσάι, έστω και αρωματισμένο
 Παρασκευή από ύλες οποιασδήποτε κλάσης
 ex κεφάλαιο 0910
 Μείγματα μπαχαρικών
 Παρασκευή από ύλες οποιασδήποτε κλάσης
 Κεφάλαιο 10
 Δημητριακά
 Παρασκευή κατά την οποία όλες οι χρησιμοποιούμενες ύλες του κεφαλαίου 10 πρέπει να έχουν παραχθεί εξ ολοκλήρου
 ex 11
 Προϊόντα αλευροποιίας· βύνη· άμυλα κάθε είδους· ινουλίνη· γλουτένη από σιτάρι· με εξαίρεση:
 Παρασκευή κατά την oπoία όλα τα χρησιμoπoιoύμενα δημητριακά, βρώσιμα λαχανικά, ρίζες και βολβοί της κλάσης


text:
0714 ή oι καρπoί πρέπει να έχoυν παραχθεί εξ ολοκλήρου
 ex 1106
 Αλεύρια, σιμιγδάλια και σκόνη από ξερά όσπρια της κλάσης 0713, αποφλοιωμένα
 Ξήρανση και άλεση οσπρίων της κλάσης 0708
 Κεφάλαιο 12
 Σπέρματα και καρποί ελαιώδεις· σπέρματα, σπόροι και διάφοροι καρποί· βιομηχανικά και φαρμακευτικά φυτά· άχυρα και χορτονομές
 Παρασκευή κατά την οποία όλες οι χρησιμοποιούμενες ύλες του κεφαλαίου 12 πρέπει να έχουν παραχθεί εξ ολοκλήρου
 1301
 Γομαλάκα· γόμες, ρητίνες, γόμες-ρητίνες και ελαιορητίνες (π.χ. βάλσαμα), φυσικές
 Παρασκευή κατά την οποία η αξία των χρησιμοποιούμενων υλών της κλάσης 1301 δεν πρέπει να υπερβαίνει το 50 % της τιμής εκ του εργοστασίου του προϊόντος
 1302
 Χυμοί και εκχυλίσματα φυτικά· πηκτικές ύλες, πηκτινικές και πηκτικές ενώσεις. αγάρ-αγάρ και άλλα βλεννώδη και πηκτικά φυτικά παράγωγα, έστω και τροποποιημένα:
 - Βλεννώδη και πηκτικά φυτικά παράγωγα, έστω και τροποποιημένα
 Παρασκευή από βλεννώδη και πηκτικά, μη τροποποιημένα
 - Άλλα
 Παρασκευή κατά την οποία η αξία όλων των χρησιμοποιούμενων υλών δεν πρέπει να υπερβαίνει το 50 % της τιμής εκ του εργοστασίου του προϊόντος
 Κεφάλαιο 14
 Πλεκτικές ύλες και άλλα προϊόντα φυτικής προέλευσης, που δεν κατονομάζονται ούτε περιλαμβάνονται αλλού
 Παρασκευή κατά την οποία όλες οι χρησιμοποιούμενες ύλες του κεφαλαίου 14 πρέπει να έχουν παραχθεί εξ ολοκλήρου
 ex κεφάλαιο 15
 Λίπη και λάδια ζωικά ή φυτικά· προϊόντα της διάσπασης αυτών, λίπη βρώσιμα επεξεργασμένα· κεριά ζωικής ή φυτικής προέλευσης· με εξαίρεση:
 Κατασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 1501
 Χοιρινά λίπη (συμπεριλαμβανομένου και του saindoux) και λίπη πουλερικών, άλλα από εκείνα των κλάσεων 0209 ή 1503:
 - Λίπη από κόκαλα ή απορρίμματα
 Παρασκευή από ύλες οποιασδήποτε κλάσης, εκτός από εκείνες κλάσεων των 0203, 0206 ή 0207, ή τα κόκαλα της κλάσης 0506
 - Άλλα
 Παρασκευή από κρέας ή βρώσιμα παραπροϊόντα σφαγίων χοιρινών των κλάσεων 0203 ή 0206 ή από κρέας και βρώσιμα παραπροϊόντα σφαγίων πουλερικών της κλάσης 0207
 1502
 Λίπη βοοειδών, προβατοειδών ή αιγοειδών, άλλα από εκείνα της κλάσης 1503:
 - Λίπη από κόκαλα ή απορρίμματα
 Παρασκευή από ύλες οποιασδήποτε κλάσης, εκτός από εκείνες των κλάσεων 0201, 0202, 0204 ή 0206, ή από κόκαλα της κλάσης 0506
 - Άλλα
 Παρασκευή κατά την οποία όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου
 1504
 Λίπη και λάδια και τα κλάσματά τους, ψαριών ή θαλασσίων θηλαστικών, έστω και εξευγενισμένα, αλλά όχι χημικώς μετασχηματισμένα:
 - Κλάσματα στερεά
 Παρασκευή από ύλες οποιασδήποτε κλάσης, περιλαμβανομένων άλλων υλών της κλάσης 1504
 - Άλλα
 Παρασκευή κατά την οποία όλες οι χρησιμοποιούμενες ύλες των κεφαλαίων 2 και 3 πρέπει να έχουν παραχθεί εξ ολοκλήρου
 ex 1505
 Λανολίνη εξευγενισμένη
 Παρασκευή από εριολίπος της κλάσης 1505
 1506
 Άλλα λίπη και λάδια ζωικά και τα κλάσματά τους, έστω και εξευγενισμένα, αλλά όχι χημικώς μετασχηματισμένα·
 - Κλάσματα στερεά
 Παρασκευή από ύλες οποιασδήποτε κλάσης, περιλαμβανομένων άλλων υλών της κλάσης 1506
 - Άλλα
 Παρασκευή κατά την οποία όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου
 1507 έως 1515
 Φυτικά έλαια και τα κλάσματά τους:
 - Λάδι σόγιας, αραχιδέλαιο, φοινικέλαιο, λάδι κοκκοφοινίκων (κοπρά), φοινικοπυρήνων ή babassu,


text:
tung (abrasin) oleococca, oiticica, κερί myrica, κερί Ιαπωνίας, κλάσματα του λαδιού jojoba και λάδια που προορίζονται για τεχνική ή βιομηχανική χρήση, εκτός από την παρασκευή προϊόντων για ανθρώπινη διατροφή
 Παρασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 - Κλάσματα στερεά, εκτός εκείνων του λαδιού jojoba
 Παρασκευή από τις άλλες ύλες των κλάσεων 1507 έως 1515
 - Άλλα
 Παρασκευή κατά την οποία όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου
 1516
 Λίπη και λάδια ζωικά ή φυτικά και τα κλάσματά τoυς, μερικώς ή oλικώς υδρoγoνωμένα, διεστερoπoιημένα, επανεστερoπoιημένα ή ελαϊδινισμένα, έστω και εξευγενισμένα, αλλά όχι αλλιώς παρασκευασμένα
 Παρασκευή κατά την οποία:
 - όλες οι χρησιμοποιούμενες ύλες του κεφαλαίου 2 πρέπει να έχουν παραχθεί εξ ολοκλήρου, και
 - όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου. Ωστόσο, μπορούν να χρησιμοποιούνται οι ύλες των κλάσεων 1507, 1508, 1511 και 1513
 1517
 Μαργαρίνη· μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516
 Παρασκευή κατά την οποία:
 - όλες οι χρησιμοποιούμενες ύλες των κεφαλαίων 2 και 4 πρέπει να έχουν παραχθεί εξ ολοκλήρου και
 - όλες οι χρησιμοποιούμενες φυτικές ύλες πρέπει να έχουν παραχθεί εξ ολοκλήρου. Ωστόσο, μπορούν να χρησιμοποιούνται οι ύλες των κλάσεων 1507, 1508, 1511 και 1513
 Κεφάλαιο 16
 Παρασκευάσματα κρεάτων, ψαριών ή μαλακόστρακων, μαλακίων ή άλλων ασπόνδυλων υδρόβιων
 Παρασκευή από ζώα του κεφαλαίου 1.
 1604 και 1605
 Παρασκευάσματα και κονσέρβες ψαριών· χαβιάρι και τα υποκατάστατα αυτού που παρασκευάζονται από αυγά ψαριού·
 Καρκινοειδή, μαλάκια και άλλα υδρόβια ασπόνδυλα, παρασκευασμένα ή διατηρημένα
 Παρασκευή κατά την οποία η αξία όλων των υλών του κεφαλαίου 3 που χρησιμοποιούνται δεν πρέπει να υπερβαίνει το 15 % της τιμής εκ του εργοστασίου του προϊόντος
 ex κεφάλαιο 17
 Ζάχαρα και ζαχαρώδη παρασκευάσματα, εκτός από:
 Παρασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 ex 1701
 Παρασκευή από ζαχαροκάλαμο ή από τεύτλα και ζαχαρόζη χημικά καθαρή, σε στερεή κατάσταση, με προσθήκη αρωματικών ή χρωστικών ουσιών
 Παρασκευή κατά την οποία η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 1702
 Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη και η φρουκτόζη (λεβυλόζη), χημικώς καθαρά, σε στερεή κατάσταση· σιρόπια από ζάχαρα χωρίς προσθήκη αρωματικών ή χρωστικών ουσιών· υποκατάστατα του μελιού, έστω και αναμειγμένα με φυσικό μέλι· ζάχαρα και μελάσες καραμελωμένα:
 - Χημικώς καθαρή μαλτόζη ή φρουκτόζη
 Παρασκευή από ύλες οποιασδήποτε κλάσης, περιλαμβανομένων άλλων υλών της κλάσης 1702
 - Άλλα ζάχαρα, σε στερεή κατάσταση, με προσθήκη αρωματικών ή χρωστικών ουσιών
 Παρασκευή κατά την οποία η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 - Άλλα
 Παρασκευή κατά την οποία όλες οι χρησιμοποιούμενες ύλες πρέπει να είναι ήδη καταγόμενες
 ex 1703
 Μελάσες


text:
που προκύπτουν από την εκχύλιση ή τον εξευγενισμό (ραφινάρισμα) της ζάχαρης, με προσθήκη αρωματικών ή χρωστικών ουσιών
 Παρασκευή κατά την οποία η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 1704
 Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα)
 Παρασκευή κατά την οποία:
 - όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 Κεφάλαιο 18
 Κακάο και παρασκευάσματα του
 Παρασκευή κατά την οποία:
 - όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 1901
 Παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού· παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού:
 -Εκχυλίσματα βύνης
 Παρασκευή από δημητριακά του κεφαλαίου 10
 - Άλλα
 Παρασκευή κατά την οποία:
 - όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 1902
 Ζυμαρικά, ψημένα, παραγεμισμένα ή μη (με κρέας ή άλλα υλικά) ή αλλιώς παρασκευασμένα, όπως σπαγγέτι, μακαρόνια, νούγιες, λαζάνια, gnocchi, ραβιόλια, κανελόνια, κουσκούς, έστω και παρασκευασμένο:
 - που περιέχουν 20 % ή λιγότερο κατά βάρος κρέας, παραπροϊόντα σφαγίων, ψάρια, μαλακόστρακα ή μαλάκια
 Παρασκευή κατά την οποία όλα τα χρησιμοποιούμενα δημητριακά και τα παράγωγά τους (εκτός του σκληρού σίτου και των παραγώγων του) πρέπει να έχουν παραχθεί εξ ολοκλήρου
 - που περιέχουν περισσότερο του 20 % κατά βάρος κρέας, παραπροϊόντα σφαγίων, ψάρια, μαλακόστρακα ή μαλάκια
 Παρασκευή κατά την οποία:
 - τα χρησιμοποιούμενα δημητριακά και τα παράγωγά τους (εκτός του σκληρού σίτου και των παραγώγων του) πρέπει να έχουν παραχθεί εξ ολοκλήρου, και
 - όλες οι χρησιμοποιούμενες ύλες των κεφαλαίων 2 και 3 πρέπει να έχουν παραχθεί εξ ολοκλήρου
 1903
 Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές
 Παρασκευή από ύλες οποιασδήποτε κλάσης, εκτός από το άμυλο γεωμήλων της κλάσης 1108
 1904
 Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορνφλέικς)]· δημητριακά άλλα από το καλαμπόκι, σε μορφή κόκκων, νιφάδων ή άλλων επεξεργασμένων κόκκων (εκτός από αλεύρι, πλιγούρι ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού
 Παρασκευή:
 - παρασκευή από ύλες οποιασδήποτε κλάσης, εκτός από εκείνες της κλάσης 1806
 - κατά την οποία όλα τα χρησιμοποιούμενα δημητριακά


text:
και το αλεύρι (εκτός του σκληρού σίτου και των παραγώγων του καθώς και της ποικιλίας Zea indurata maize) πρέπει να έχουν παραχθεί εξ ολοκλήρου, και
 - κατά την οποία η αξία όλων των χρησιμοποιούμενων υλών του κεφαλαίου 17 δεν υπερβαίνει το 30 % της τιμής εκ του εργοστασίου του προϊόντος
 1905
 Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάου. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα
 Παρασκευή από ύλες οποιασδήποτε κλάσης, εκτός από τις ύλες του κεφαλαίου 11
 ex κεφάλαιο 20
 Παρασκευάσματα λαχανικών, καρπών και φρούτων ή άλλων μερών φυτών, εκτός από:
 Παρασκευή κατά την οποία όλα τα χρησιμοποιούμενα λαχανικά, φρούτα και καρποί πρέπει να έχουν παραχθεί εξ ολοκλήρου
 ex 2001
 Ίγναμα (κόνδυλοι της διοσκουρέας), γλυκοπατάτες και βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή ανώτερης του 5 % παρασκευασμένα ή διατηρημένα με ξίδι ή οξικό οξύ
 Παρασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 ex 2004 και
 ex 2005
 Πατάτες με μορφή αλεύρων, σιμιγδαλιών ή νιφάδων παρασκευασμένες ή διατηρημένες με τρόπο άλλο από ξίδι ή οξικό οξύ
 Παρασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 2006
 Λαχανικά, καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση)
 Παρασκευή κατά την οποία η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 2007
 Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που λαμβάνονται με βράσιμο, με ή χωρίς προσθήκη ζάχαρης ή άλλων γλυκαντικών
 Παρασκευή κατά την οποία:
 - όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 ex 2008
 - Καρποί με κέλυφος, χωρίς προσθήκη ζάχαρης ή αλκοόλης
 Παρασκευή κατά την οποία η αξία όλων των καταγόμενων καρπών και ελαιούχων σπόρων κλάσεων των 0801, 0802 και 1202 έως 1207 που χρησιμοποιούνται πρέπει να υπερβαίνει το 60 % της τιμής εκ του εργοστασίου του προϊόντος
 - Βούτυρο αράπικων φιστικιών· μείγματα με βάση δημητριακά· καρδιές φοινίκων· καλαμπόκι
 Παρασκευή κατά την οποία όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος
 - Άλλοι εκτός από φρούτα και καρπούς (περιλαμβανομένων των καρπών με κέλυφος), μη παρασκευασμένα με ατμό ούτε βρασμένα στο νερό, χωρίς προσθήκη ζάχαρης, κατεψυγμένα
 Παρασκευή κατά την οποία:
 - όλες οι χρησιμοποιούμενες ύλες πρέπει να κατατάσσονται σε κλάση άλλη από εκείνη του προϊόντος, και
 - η αξία όλων των χρησιμοποιούμενων υλών του κεφαλαίου 17 δεν πρέπει να υπερβαίνει το 30 % της τιμής εκ του εργοστασίου του προϊόντος
 2009
 Χυμοί φρούτων (στους οποίους περιλαμβάνεται και ο μούστος σταφυλιών) ή λαχανικών, που δεν έχουν υποστεί ζύμωση, χωρίς προσθήκη αλκοόλης, με ή χωρίς προσθήκη